## Uredba o unutarnjem ustrojstvu Ministarstva obitelji, branitelja i međugeneracijske solidarnosti

### NN 38/2004 (24.3.2004.), Uredba o unutarnjem ustrojstvu Ministarstva obitelji, branitelja i međugeneracijske solidarnosti

# VLADA REPUBLIKE HRVATSKE

939

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000, 59/2001 i 199/2003) i
članka 27. stavka 1. Zakona o ustrojstvu i djelokrugu središnjih tijela državne
uprave (»Narodne novine«, br. 199/2003 i 30/2004), Vlada Republike Hrvat­ske je
na sjednici održanoj 17. ožujka 2004. godine donijela

## UREDBU

### o unutarnjem ustrojstvu Ministarstva obitelji, branitelja i meĐugeneracijske solidarnosti

I.
OPĆE ODREDBE

Članak
1.

Ovom se
Uredbom određuje unutarnje ustrojstvo Ministarstva obitelji, branitelja i
međugeneracijske solidarnosti (u dalj­njem tekstu: Ministarstvo), nazivi i
ustrojstvo upravnih organizacija u sastavu Ministarstva i unutarnjih
ustrojstvenih jedinica, po­s­lovi i zadaci koji se u njima obavljaju, način
upravljanja, te okvirni broj službenika i namještenika Ministarstva.

Članak
2.

Unutarnje ustrojstvo i upravljanje ustrojstvenim jedinicama Ministarstva, te okvirni broj državnih službenika i namještenika uređuje se na način da Ministarstvo može racionalno, stručno i djelotvorno obavljati poslove iz svog djelokruga.

II.
UNUTARNJE USTROJSTVO

Članak
3.

Za
obavljanje poslova iz djelokruga Ministarstva ustrojavaju se sljedeće unutarnje
ustrojstvene jedinice:

1.
Kabinet ministra

2.
Tajništvo Ministarstva

3.
Uprava za hrvatske branitelje iz Domovinskoga rata i članova njihovih obitelji

4.
Uprava za stambeno zbrinjavanje

5.
Uprava za obitelj

6. Uprava
za međugeneracijsku solidarnost

7.
Uprava za zatočene i nestale

8.
Uprava za proračun i financije.

III.
DJELOKRUG UNUTARNJIH USTROJSTVENIH JEDINICA

1.
KABINET MINISTRA

Članak
4.

U Kabinetu ministra obavljaju se administrativni i stručni poslovi za ministra i državne tajnike; protokolarni poslovi; poslovi iz područja odnosa sa sredstvima javnog priopćavanja; poslovi u vezi predstavki i pritužbi građana; poslovi u vezi odnosa s Hrvatskim saborom, Vladom Republike Hrvatske, ministarstvima i tijelima državne uprave, te s pravnim osobama koje imaju javne ovlasti iz djelokruga Ministarstva; poslovi u vezi sa zaprimanjem i rješavanjem pošte upućene ministru i državnim tajnicima; poslovi u vezi s evidencijom i pohranom povjerljive pošte; drugi stručni i administrativni poslovi u vezi s ostvarivanjem programa rada i djelovanja ministra i državnih tajnika.

U Kabinetu ministra obavljaju se poslovi unutarnje revizije, financijsko-računovodstveni i stručni poslovi u vezi s kontrolom primjene i provedbe propisa iz djelokruga Ministarstva, praćenja ostvarivanja cjelovitih zadaća i funkcija Ministarstva, upozoravanja na nepravilnosti i neusklađenost sa zakonskim i drugim propisima kojima je utvrđeno poslovanje i predlaganje mjera za njihovo otklanjanje i mjera za unaprjeđivanje poslovanja, izrade plana unutarnje kontrole, provođenje kontrole nad utrošcima proračunskih sredstava i sprječavanja eventualnih zlouporaba, izvještavanja i upozoravanja ministra na uočene nepravilnosti.

2.
TAJNIŠTVO MINISTARSTVA

Članak
5.

Tajništvo Ministarstva poduzima mjere za osiguranje učin­kovitosti u radu, te tehnički usklađuje rad unutarnjih ustrojstvenih jedinica Ministarstva i upravnih organizacija u sastavu Ministarstva, izrađuje prijedlog plana rada Ministarstva na temelju nacrta planova rada uprava i drugih ustrojstvenih jedinica Ministarstva, usklađuje poslove na ostvarivanju plana rada, daje stručno mišljenje o ugovorima dostavljenim ministru na potpis, izrađuje odgovore na tužbe i prigovore na ovrhe podnijete protiv Ministarstva, te izrađuje očitovanja za Državno odvjetništvo u svim predmetima koji nisu u nadležnosti drugih uprava u sastavu Ministarstva, skrbi o stanju kadrova u Ministarstvu, brine o stručnom ospo­sobljavanju i usavršavanju državnih službenika i na­mješ­te­ni­ka u tijeku službe i o urednom i pravilnom korištenju imo­vine i sredstava za rad, nadzire rad državnih službenika i namještenika, nadzire i usklađuje provedbu obrambenih i sigurnosnih mjera, provodi nabavu roba, usluga i opreme za Ministarstvo i ustanove koje obavljaju djelatnost iz djelokruga Ministarstva, te obavlja i druge poslove koji su mu stavljeni u nadležnost posebnim zakonom ili drugim propisima.

Za obavljanje poslova iz djelokruga Tajništva Ministarstva ustrojavaju se:

1. Odjel za kadrovske, opće i tehničke poslove;

2. Odjel za opće
pravne poslove i europske integracije;

3. Odjel za
informatičke poslove.

1.
Odjel za kadrovske, opće i tehničke poslove

Članak
6.

Odjel za kadrovske i opće poslove obavlja poslove u vezi sa zapošljavanjem državnih službenika i namještenika u Ministarstvu, vodi propisane evidencije i osobne očevidnike, obavlja administrativne i druge poslove u vezi s prijamom, rasporedom i otpustom državnih službenika i namještenika, izrađuje plan izobrazbe službenika i namještenika. Obavlja poslove u vezi s održa­vanjem opreme, objekata i sredstava, organizira prijevoz dužnosnika i službenika Ministarstva, obavlja, vodi poslove pisarnice i pismohrane, te obavlja poslove umnožavanja, skrbi o održavanju objekata i prostorija Ministarstva, te obavlja druge opće, tehničke i pomoćno-tehničke poslove, nabavlja robu, usluge i opremu za potrebe ustrojstvenih jedinica ministarstva.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za kadrovske, opće i tehničke poslove u svom
sastavu ima tri odsjeka:

1. Odsjek za kadrovske poslove;

2.
Odsjek za opće poslove i pisarnicu;

3.
Odsjek za nabavu, tehničke i pomoćne poslove.

Odsjek
za kadrovske poslove

Članak
7.

Odsjek
za kadrovske poslove obavlja poslove u vezi sa zapošljavanjem državnih
službenika i namještenika u Ministarstvu, vodi propisane evidencije i osobne
očevidnike, obavlja administrativne i druge poslove u vezi s prijamom,
rasporedom i prestankom službe državnih službenika i namještenika, izrađuje
plan izobrazbe službenika i namještenika, izrađuje odgovore na tužbe i
prigovore u predmetima vezanim za prava službenika i namještenika.

Odsjek
za opće poslove i pisarnicu

Članak
8.

Odsjek
za opće poslove i pisarnicu obavlja stručne i administrativne poslove koji se
odnose na pisarnicu, odnosno prijam i dostavu pošte, razvrstavanje akata na
predmete upravnog postupka i ostale akte, raspoređivanje prema unutarnjim
ustrojstvenim jedinicama i dostavlja ih u rad, otprema, razvodi i arhivira
registraturnu građu koja nastaje radom Ministarstva.

Odsjek
za nabavu, tehničke i pomoćne poslove

Članak
9.

Odsjek
za nabavu, tehničke i pomoćne poslove provodi nabavu roba, usluga i opreme za
Ministarstvo po postupku propisanim zakonom, nadzire tekuće održavanje voznog
parka, te skrbi o dokumentaciji vozila. Odsjek daje stručna mišljenja prilikom
izrade planova ustanova koje obavljaju djelatnost iz djelokruga Ministarstva o
opravdanosti ulaganja koja imaju karakter tekućeg održavanja, sudjeluje u
pripremi postupka javne nabave, kontrolira i obrađuje ponude te daje mišljenje
i ocjenu najpovoljnije ponude, kontrolira ispostavljene situacije i račune,
prati izgradnju i opremanje objekata iz nadležnosti Ministarstva, vodi
evidenciju nekretnina, izrađuje ugovore u vezi izgradnje, opremanja i
projektiranja ustanova iz svoje nadležnosti, sudjeluje u pripremi postupka,
obradi ponuda te pisanju mišljenja i prijedloga izbora najpovoljnije ponude, te
izrađuje ugovore u svezi usluga i nabave roba.

Odsjek obavlja poslove dostave pošte koja zahtijeva
osobnu dostavu, koordinira preuzimanje i predaje poštanskih pošiljaka Hrvatskim
poštama i unutar Grada Zagreba, kontrole ispravnosti funkcioniranja telefonskih
linija, osiguravanja urednog funkcioniranja čajne kuhinje, održavanja higijene
radnog prostora, održa­vanja zgrade i uredskih prostorija u uporabnom,
ispravnom i sigurnom stanju za rad i boravak ljudi.

Odsjek za nabavu, tehničke i pomoćne poslove u svom
sastavu ima dva odjeljka:

1. Odjeljak za nabavu;

2.
Odjeljak za tehničke i pomoćne poslove.

Odjeljak
za nabavu

Članak
10.

Odjeljak
za nabavu provodi nabavu roba, usluga i opreme za Ministarstvo po postupku
propisanim zakonom, nadzire tekuće održavanje voznog parka, prati troškove po
svakom vozilu, obav­lja poslove u vezi s održavanjem i registracijom službenih
vozila, te skrbi o dokumentaciji vozila. Odjeljak daje stručna mišljenja pri­likom
izrade planova ustanova koje obavljaju djelatnost iz djelokruga Ministarstva o
opravdanosti ulaganja koja imaju karakter tekućeg održavanja, sudjeluje u
pripremi postupka javne nabave, kontrolira i obrađuje ponude te daje mišljenje
i ocjenu najpovoljnije ponude, kontrolira ispostavljene situacije i račune,
prati izgradnju i opremanje objekata iz nadležnosti Ministarstva, vodi
evidenciju nekretnina, izrađuje ugovore u vezi izgradnje, opremanja i
projektiranja ustanova iz svoje nadležnosti, sudjeluje u pripremi postupka,
obradi ponuda te pisanju mišljenja i prijedloga izbora najpovoljnije ponude, te
izrađuje ugovore u svezi usluga i nabave roba.

Odjeljak
za tehničke i pomoćne poslove

Članak
11.

Odjeljak
za tehničke i pomoćne poslove obavlja poslove dostave pošte koja zahtijeva
osobnu dostavu, koordinacije preuzimanja i predaje poštanskih pošiljaka
Hrvatskim poštama i unutar Grada Zagreba, kontrole ispravnosti funkcioniranja
telefonskih linija, osiguravanja urednog funkcioniranja čajne kuhinje, održa­va­nja
higijene radnog prostora, održavanja zgrade i uredskih prostorija u uporabnom,
ispravnom i sigurnom stanju za rad i boravak ljudi.

2.
Odjel za opće pravne poslove i europske integracije

Članak
12.

Odjel
za opće pravne poslove i europske integracije daje stručno mišljenje o
ugovorima dostavljenim ministru na potpis, izrađuje odgovore na tužbe i
prigovore na ovrhe podnijete protiv Ministarstva, te izrađuje očitovanja za
Državno odvjetništvo u svim predmetima koji nisu u nadležnosti drugih uprava u
sastavu Ministarstva.

Odjel
daje stručna mišljenja na nacrte zakona i drugih propisa iz djelokruga drugih
ministarstava i drugih tijela državne uprave i koordinira izradu propisa iz
nadležnosti Ministarstva.

Odjel
koordinira aktivnosti u cilju usklađivanja pravnih propisa iz svih područja
koja su u nadležnosti Ministarstva, te su­k­lad­no tome inicira i predlaže
izmjene i donošenje zakona i drugih propisa u skladu s propisima Europske
unije.

Odjel
obavlja stručne poslove vezane uz predlaganje i pro­ved­bu tehničke i razvojne
pomoći koju Europska unija daje Re­pub­lici Hrvatskoj u dijelu koji se odnosi
na nadležnost Ministarstva kao i aktivnosti vezane za sudjelovanje u radu
odgovarajućih međunarodnih tijela i inicijative u vezi sa suradnjom u regiji.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

3.
Odjel za informatičke poslove

Članak
13.

Odjel
za informatičke poslove nadzire tekuće održavanje informatičke opreme, kreira
sistemske podatke potrebne za omo­gućavanje rada u mreži, održava operativni i
mrežni sustav Ministarstva, obučava službenike i namještenike glede uvođenja
novo­instalirane opreme i programa, provodi backup strategiju, ad­mi­nistrira
postojeće baze podataka, održava i unaprjeđuje postojeće korisničke programe.
Radi na izradi i implementaciji novih koris­ničkih programa i njihovo
integriranje u informatički sustav Ministarstva, radi izvještaje po posebnom
zahtjevu korisnika, prikuplja podatke iz drugih tijela državne uprave i
obrađuje ih po potrebi.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za informatičke poslove u svom sastavu ima dva
odsjeka:

1. Odsjek za sistemsko administriranje i pomoć
korisnicima,

2.
Odsjek za održavanje i razvoj korisničkih programa i baza podataka.

Odsjek
za sistemsko administriranje i pomoć korisnicima

Članak
14.

Odsjek
za sistemsko administriranje i pomoć korisnicima nadzire tekuće održavanje
informatičke opreme, premješta postojeću opremu pri internoj preraspodjeli,
surađuje sa servisom za održavanje informatičke opreme, kreira sistemske
podatke potrebne za omogućavanje rada u mreži (korisnička imena, šifre, dozvole
i sl.), održava operativni i mrežni sustav Ministarstva, obučava službenike i
namještenike glede uvođenja novoinstalirane opreme i programa, brine se o
antivirusnoj zaštiti informacijskog sustava, instalira operativne sustave i
aplikativni softver na servere i radne stanice, provodi backup strategiju,
brine se o administriranju korisničkih računa za pristup Internetu.

Odsjek
za održavanje i razvoj korisničkih programa i baza podataka

Članak
15.

Odsjek
za održavanje i razvoj korisničkih programa i baza podataka administrira
postojeće baze podataka, izrađuje sigurnosne kopije baza podataka, održava i
unaprjeđuje postojeće koris­ničke programe, pruža pomoć korisnicima prilikom
korištenja istih. Radi na izradi i implementaciji novih korisničkih programa i
njihovo integriranje u informatički sustav Ministarstva, radi izvještaje po
posebnom zahtjevu korisnika, prikuplja podatke iz drugih tijela državne uprave
i obrađuje ih po potrebi, priprema podatke za objavljivanje na Internetu i za
druga tijela državne uprave.

3.
UPRAVA ZA HRVATSKE BRANITELJE IZ DOMOVINSKOGA RATA I ČLANOVE NJIHOVIH OBITELJI

Članak
16.

Uprava
za hrvatske branitelje iz Domovinskoga rata i članove njihovih obitelji obavlja
stručne poslove u vezi s izradom nacrta prijedloga Zakona o pravima hrvatskih
branitelja iz Domovinskoga rata i članova njihovih obitelji, te svih propisa
koje Vlada Republike Hrvatske ili ministar donosi za izvršenje zakona:
pravilnika, naredbi i naputaka. Prati sve propise iz djelokruga drugih
ministarstava, a u kojima su regulirana prava hrvatskih branitelja i članova
njihovih obitelji i mirnodopskih vojnih invalida (u daljnjem tekstu: MVI), te
surađuje s ministarstvima u izradi prijedloga tih zakona. Prati stanje u
primjeni i provedbi Zakona o pravima hrvatskih branitelja iz Domovinskoga rata
i članova njihovih obitelji i drugih propisa iz djelokruga Uprave i predlaže
izmjene i dopune. Izrađuje prijedlog programa za stručna savjetovanja u vezi
primjene propisa iz djelokruga Uprave.

Rješava
o statusnim pravima hrvatskih branitelja iz Domovinskoga rata i članova
njihovih obitelji u drugom stupnju. Obav­lja reviziju prvostupanjskih rješenja
kojima se priznaje status člana obitelji poginuloga, umrloga, zatočenoga ili
nestaloga hr­vat­skog branitelja, status HRVI iz Domovinskoga rata, status MVI,
o pravima stradalih pirotehničara, o pravu na opskrbninu i o drugim pravima za
koje je Zakonom propisana revizija. Rješava o žalbama u drugostupanjskom
postupku. Izrađuje odgovore na tuž­be na traženje Upravnog suda i Ustavnog suda
vezano za uprav­ni postupak ili ocjenu ustavnosti ili zakonitosti propisa u
nadležnosti ove uprave. Vodi evidenciju načina rješavanja upravnih predmeta i
analitičku obradu podataka o načinu rješavanja upravnih predmeta.

Obrađuje i priprema predmete za drugostupanjska
liječnička povjerenstva i koordinira s predsjednicima vijeća liječničkog
povjerenstva i s liječnicima članovima vijeća.

Rješava o prijedlogu za obnovu postupka po prijedlogu
stranke i po službenoj dužnosti, provodi postupak ukidanja i poništavanja rješenja
po pravu nadzora, izrađuje očitovanje na zahtjev Državnog odvjetništva i Pučkog
pravobranitelja vezano za predmete iz upravnog postupka. Izrađuje rješenja na
temelju presuda Upravnog suda Republike Hrvatske, izrađuje prijedlog zahtjeva
za zaštitu zakonitosti državnom odvjetniku protiv presude Upravnog suda
Republike Hrvatske.

Pruža
stručnu pomoć u ostvarivanju statusa stradalnika iz Domovinskoga rata, te
rješava sve podneske, zahtjeve i pritužbe koji se odnose na pitanja
ostvarivanja statusnih prava.

Uprava
obavlja pravne poslove u vezi s rješavanjem prava članova obitelji poginuloga,
umrloga, zatočenoga ili nestaloga hrvatskog branitelja iz Domovinskoga rata i
hrvatskih branitelja. Pruža pravnu i stručnu pomoć korisnicima obiteljske
invalidnine, korisnicima novčane naknade u visini obiteljske invalidnine,
hrvatskim ratnim vojnim invalidima iz Domovinskoga rata, razvo­ja­čenim
hrvatskim braniteljima u ostvarivanju njihovih prava propisanim zakonom i
drugim propisima.

Uprava izrađuje i provodi program prekvalifikacije
razvoja­čenih hrvatskih branitelja, pomaže samozapošljavanje hrvatskih
branitelja, usmjerava i provodi Nacionalni program psihosocijalne pomoći i
rehabilitacije hrvatskih branitelja i članova njihovih obitelji, obavlja
stručne poslove u vezi profesionalne rehabilitacije HRVI iz Domovinskoga rata i
surađuje s Hrvatskim zavodom za mirovinsko osiguranje u izradi programa
profesionalne rehabilitacije, surađuje u postupku pozivanja obitelji
ekshumiranih hrvatskih branitelja na identifikaciju, vodi poslove pogrebne
skrbi o ekshumiranim hrvatskim braniteljima, organizira poslove vezane za
zaštitu, čuvanje i održavanje Memorijalnog groblja žrtava iz Domovinskoga rata
u Vukovaru, vodi poslove u vezi obilje­ža­vanja mjesta masovnih grobnica. Pruža
savjetodavnu i pravnu pomoć hrvatskim braniteljima u vezi ostvarivanja prava na
invalidske i obiteljske mirovine sukladno propisima zakona.

Uprava obavlja i druge poslove koji su joj stavljeni
u nadležnost posebnim zakonom ili drugim propisima.

Za obavljanje poslova iz djelokruga Uprave za
hrvatske branitelje iz Domovinskoga rata i članove njihovih obitelji
ustrojavaju se:

1. Odjel za upravni postupak i pravne poslove;

2. Odjel za skrb o hrvatskim braniteljima;

3.
Odjel za psihosocijalnu pomoć.

1.
Odjel za upravni postupak i pravne poslove

Članak
17.

Odjel
za upravni postupak i pravne poslove rješava u drugom stupnju o statusnim
pravima članova obitelji poginuloga, umrloga, zatočenoga ili nestaloga
hrvatskog branitelja, HRVI iz Domovinskoga rata, MVI i o pravima stradalih
pirotehničara. Vodi evidenciju načina rješavanja upravnih predmeta i analitičku
obradu podataka o načinu rješa­vanja upravnih predmeta.

Odjel
obavlja stručne poslove u vezi s izradom nacrta prijedloga Zakona o pravima
hrvatskih branitelja iz Domovinskoga rata i članova njihovih obitelji, te svih
propisa koje Vlada Republike Hrvatske ili ministar donosi za izvršenje zakona.
Prati sve propise iz djelokruga drugih ministarstava u kojima su regulirana
prava hrvatskih branitelja i članova njihovih obitelji i MVI. Izrađuje
prijedlog programa za stručna savjetovanja u vezi primjene propisa iz
djelokruga uprave.

Odjel
rješava o prijedlogu za obnovu postupka po prijedlogu stranke i po službenoj
dužnosti, provodi postupak ukidanja i poništavanja rješenja po pravu nadzora.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel u
svom sastavu ima četiri odsjeka:

1.
Odsjek za ostvarivanje statusa člana obitelji poginuloga, umrloga,
zatočenoga  ili nestaloga hrvatskog
branitelja i umrloga pirotehničara;

2.
Odsjek za ostvarivanje statusa HRVI iz Domovinskoga ra­ta i mirnodopskih vojnih
invalida i prava stradalih piro­teh­ni­ča­ra;

3.
Odsjek za edukaciju, obnovu postupka i postupanje po pravu nadzora;

4.
Odsjek za pravnu pomoć.

Odsjek
za ostvarivanje statusa člana obitelji poginuloga, umrloga, zatočenoga ili
nestaloga hrvatskog branitelja i umrloga pirotehničara

Članak
18.

Odsjek
za ostvarivanje statusa člana obitelji poginuloga, umrloga, zatočenoga ili
nestaloga hrvatskog branitelja i umrloga pirotehničara obavlja reviziju
prvostupanjskih rješenja kojima se priznaje status člana obitelji poginuloga,
umrloga, zatočenoga ili nestaloga hrvatskog branitelja ili umrlog
pirotehničara, o pravu na opskrbninu i o drugim pravima za koje je Zakonom
propisana revizija. Rješava o žalbama u drugostupanjskom postupku. Izra­đuje
odgovore na tužbe na traženje Upravnog suda i Ustavnog suda vezano za upravni
postupak ili ocjenu ustavnosti ili zakonitosti propisa u nadležnosti Uprave. U
obavljanju revizije i u drugostupanjskom upravnom postupku pribavljaju se
nalazi i mišljenja liječničkog povjerenstva u drugom stupnju o postotku
oštećenja organizma. Pribavlja očitovanje liječničkog povjerenstva o navodima
Upravnog suda Republike Hrvatske iznijetim u presudama tog suda o postotku
oštećenja organizma. Pruža pravnu i stručnu pomoć liječničkim povjerenstvima,
organizira pregled kod liječničkih povjerenstava povodom žalbe.

Odsjek
za ostvarivanje statusa HRVI iz Domovinskoga rata i mirnodopskih vojnih
invalida i prava stradalih pirotehničara

Članak
19.

Odsjek za ostvarivanje statusa HRVI iz Domovinskoga rata i MVI i prava stradalih pirotehničara obavlja reviziju prvostupanjskih rješenja kojima se priznaje status HRVI iz Domovinskoga rata, pravo na osobnu invalidninu, pravo na ortopedski doplatak, pravo na doplatak za njegu i pomoć druge osobe, pravo na opskrbninu, o drugim pravima HRVI za koje je zakonom propisana revizija i o pravima stradalih pirotehničara, rješava o žalbama u drugostupanjskom postupku.

U obavljanju revizije i u drugostupanjskom upravnom postupku pribavljaju se nalazi i mišljenja liječničkog povjerenstva u drugom stupnju o postotku oštećenja organizma, pribavlja oči­to­vanje liječničkog povjerenstva o navodima Upravnog suda Repub­like Hrvatske iznijetim u presudama tog suda o postotku oštećenja organizma, pruža pravnu i stručnu pomoć liječničkim povjerenstvima, organizira pregled kod liječničkih povjerenstava povodom žalbe.

Odsjek
za edukaciju, obnovu postupka i postupanje po pravu nadzora

Članak
20.

Odsjek
za edukaciju, obnovu postupka i postupanje po pravu nadzora obavlja stručne
poslove u vezi s izradom nacrta prijedloga Zakona o pravima hrvatskih
branitelja iz Domovinskoga rata i članova njihovih obitelji, te svih propisa
koje Vlada Republike Hrvatske ili ministar donosi za izvršenje zakona:
pravilnika, na­red­bi i naputaka. Prati sve propise iz djelokruga drugih
ministarstava, a u kojima su regulirana prava hrvatskih branitelja i članova
njihovih obitelji i MVI, te surađuje s tim ministarstvima u izradi prijedloga
tih zakona. Prati stanje u primjeni i provedbi Zakona o pravima hrvatskih
branitelja iz Domovinskoga rata i članova njihovih obitelji i drugih propisa iz
djelokruga Uprave i predlaže izmjene i dopune. Izrađuje prijedlog programa za
stručna savjetovanja u vezi primjene propisa iz djelokruga Uprave.

Odsjek
rješava o prijedlogu za obnovu postupka po prijedlogu stranke i po službenoj
dužnosti, provodi postupak ukidanja i poništavanja rješenja po pravu nadzora,
izrađuje očitovanje na zahtjev Državnog odvjetništva i Pučkog pravobranitelja
vezano za predmete iz upravnog postupka. Izrađuje rješenja na temelju presuda
Upravnog suda Republike Hrvatske, izrađuje prijedlog zahtjeva za zaštitu
zakonitosti državnom odvjetniku protiv presude Upravnog suda Republike
Hrvatske.

Odsjek
za pravnu pomoć

Članak
21.

Odsjek
za pravnu pomoć pruža stručnu pomoć u ostvarivanju statusa stradalnika iz
Domovinskoga rata, te postupa po podnescima, zahtjevima i pritužbama koji se
odnose na pitanja ostvarivanja statusnih prava.

Odsjek
pruža pravnu i stručnu pomoć korisnicima obiteljske invalidnine, korisnicima
novčane naknade u visini obiteljske invalidnine, hrvatskim ratnim vojnim
invalidima iz Domovinskoga rata, razvojačenim hrvatskim braniteljima u
ostvarivanju njihovih prava propisanih zakonom i drugim propisima.

2.
Odjel za skrb o hrvatskim braniteljima

Članak
22.

Odjel
za skrb o hrvatskim braniteljima obavlja pravne i druge poslove u vezi s
rješavanjem prava članova obitelji poginuloga, umrloga, zatočenoga ili
nestaloga hrvatskog branitelja iz Domovinskoga rata i hrvatskih branitelja.

Odjel izrađuje i provodi program prekvalifikacije
razvoja­čenih hrvatskih branitelja, pomaže samozapošljavanje hrvatskih
branitelja, usmjerava i provodi Nacionalni program psihosocijalne pomoći i
rehabilitacije hrvatskih branitelja i članova njihovih obitelji, obavlja
stručne poslove u vezi profesionalne rehabilitacije HRVI iz Domovinskoga rata i
surađuje sa Hrvatskim zavodom za mirovinsko osiguranje u izradi programa
profesionalne rehabilitacije, surađuje u postupku pozivanja obitelji
ekshumiranih hrvatskih branitelja na identifikaciju, vodi poslove pogrebne
skrbi o ekshumiranim hrvatskim braniteljima, organizira poslove vezane za
zaštitu, čuvanje i održavanje Memorijalnog groblja žrtava iz Domovinskoga rata
u Vukovaru, vodi poslove u vezi obilježavanja mjesta masovnih grobnica. Pruža
savjetodavnu i pravnu pomoć hrvatskim braniteljima u vezi ostvarivanja prava na
invalidske i obiteljske mirovine sukladno propisima zakona.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za skrb o hrvatskim braniteljima u svom sastavu
ima četiri odsjeka:

1. Odsjek za HRVI iz Domovinskoga rata;

2. Odsjek za razvojačene hrvatske branitelje;

3. Odsjek za članove obitelji i djecu poginuloga,
umrloga, zatočenoga ili nestaloga hrvatskog branitelja;

4.
Odsjek za suradnju s udrugama proisteklim iz Domovinskoga rata.

Odsjek
za HRVI iz Domovinskoga rata

Članak
23.

Odsjek
za HRVI iz Domovinskoga rata pruža pravnu i stručnu pomoć HRVI iz Domovinskoga
rata u vezi ostvarivanja njihovih prava temeljem priznatog statusa HRVI iz
Domovinskoga rata, a koja im pripadaju temeljem zakona i drugih propisa, vodi
drugostupanjski upravni postupak u predmetima retroaktivnog povratka na skrb.
Izrađuje plan i skrbi za profesionalnu rehabilitaciju i vodi bazu podataka o
korisnicima profesionalne rehabilitacije. Rješava o pravima koja su mu
stavljena u nadležnost po zakonu ili drugim propisima.

Prati
ostvarivanje prava HRVI iz Domovinskoga rata propisanih zakonom i drugim
propisima i predlaže mjere za pobolj­ša­nje pravnog položaja HRVI iz
Domovinskoga rata.

Pruža
savjetodavnu i pravnu pomoć hrvatskim braniteljima u vezi s ostvarivanjem prava
na invalidsku mirovinu temeljem Zakona o pravima hrvatskih branitelja iz
Domovinskoga rata i članova njihovih obitelji.

Odsjek
za razvojačene hrvatske branitelje

Članak
24.

Odsjek
za razvojačene hrvatske branitelje provodi Nacionalni program prekvalifikacije
razvojačenih hrvatskih branitelja. Pomaže hrvatskim braniteljima kod
samozapošljavanja. Surađuje s udrugama proizašlim iz Domovinskoga rata radi
poboljšanja skrbi o razvojačenim hrvatskim braniteljima. Rješava o pravima koja
su mu stavljena u nadležnost po zakonu ili drugim propisima.

Vodi
bazu podataka o razvojačenim hrvatskim braniteljima koji se nalaze na
prekvalifikaciji i školovanju. Obavlja i druge stručne poslove vezane za pomoć
razvojačenim hrvatskim braniteljima.

Odsjek
za članove obitelji i djecu poginuloga, umrloga, zatočenoga ili nestaloga
hrvatskog branitelja

Članak
25.

Odsjek
za članove obitelji i djecu poginuloga, umrloga, zato­čenoga ili nestaloga
hrvatskog branitelja pruža pravnu i stručnu pomoć članovima obitelji
poginuloga, umrloga, zatočenoga ili nestaloga hrvatskog branitelja u
ostvarivanju i rješavanju njihovih statusnih i drugih prava. Prati ostvarivanje
njihovih prava, prati probleme koji se pojavljuju kod ostvarivanja njihovih
prava, predlaže mjere za rješavanje problema, te za poboljšanje njihova statusa
i ostvarivanje zakonom propisanih prava. Rješava o pravima koja su mu stavljena
u nadležnost po zakonu ili drugim propisima.

U
Odsjeku se vodi baza podataka i cjelovita evidencija svih poginulih, umrlih,
zatočenih ili nestalih hrvatskih branitelja. Odsjek surađuje u postupku
pozivanja obitelji ekshumiranih hr­vat­skih branitelja na identifikaciju, vodi
poslove pogrebne skrbi o ekshumiranim hrvatskim braniteljima, organizira
poslove vezane za zaštitu, čuvanje i održavanje Memorijalnog groblja žrtava iz
Domovinskoga rata u Vukovaru, vodi poslove u vezi obilje­ža­va­nja mjesta
masovnih grobnica. Pruža savjetodavnu i pravnu pomoć obitelji poginuloga,
umrloga, zatočenoga ili nestaloga hrvatskog branitelja u vezi s ostvarivanjem
prava na obiteljsku mirovinu temeljem Zakona o pravima hrvatskih branitelja iz
Domovinskoga rata i članova njihovih obitelji.

Odsjek
za suradnju s udrugama proisteklim iz Domovinskoga rata

Članak
26.

Odsjek
za suradnju s udrugama proisteklim iz Domovinskoga rata neposredno surađuje,
obilazi, kontaktira i pruža stručnu pomoć udrugama iz Domovinskoga rata;
razrađuje i priprema materijale za sjednice Povjerenstva i Koordinacije s
udrugama; prati i usklađuje programe rada udruga u provedbi njihovih zadaća, te
daje prijedloge za financiranje tih programa, vodi podatke o pruženim
financijskim potporama udrugama i obrađuje dostavljena izvješća; prati
održavanje koordinacije udruga u županijama; vodi evidenciju o udrugama; prati
sve zakonske i druge propise koje se tiču udruga.

3.
Odjel za psihosocijalnu pomoć

Članak
27.

Odjel
za psihosocijalnu pomoć provodi Nacionalni program psihosocijalne pomoći
stradalnicima iz Domovinskoga rata i njihove rehabilitacije u svim dijelovima i
njihovo uključivanje u redoviti život, osmišljava, prati i nadzire provedbu
programa psihosocijalne pomoći i rehabilitacije, te obavlja i druge poslove iz
ovog područja.

Odjel za psihosocijalnu pomoć putem županijskih i
gradskih središta za psihosocijalnu pomoć ostvaruje psihosocijalne programe i
usklađuje rad stručnih psihosocijalnih timova u županijama i gradovima, brine o
njihovoj opremljenosti, edukaciji, stručno-­i­s­­­traživačkom radu i stalnoj
evaluaciji programa.

Odjel skrbi o tome da se program odvija po najvišim
svjetskim profesionalnim standardima u cilju unaprjeđenja rada psihosocijalnih
timova na terenu i najveće moguće skrbi o obiteljima poginuloga, umrloga,
zatočenog ili nestaloga hrvatskog branitelja, HRVI iz Domovinskoga rata,
razvojačenih hrvatskih branitelja i članova njihovih obitelji, te mirnodopskih vojnih
invalida.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

4.
UPRAVA ZA STAMBENO ZBRINJAVANJE

Članak
28.

Uprava
za stambeno zbrinjavanje obavlja upravne i druge stručne poslove vezano za
problematiku stambenog zbrinjavanja članova obitelji poginuloga, umrloga,
zatočenoga ili nestaloga hrvatskoga branitelja i HRVI iz Domovinskoga rata,
zaprima u postupak njihove zahtjeve za dodjelu stana i kredita, donosi po
skraćenom upravnom postupku konačna rješenja o pravu na dodjelu stana i
stambenog kredita; surađuje s drugim ministarstvima te jedinicama lokalne i
područne samouprave poradi učinkovite provedbe i ostvarivanja prava na stambeno
zbrinjavanje; izrađuje nacrt i donosi prijedlog jedinstvene Liste reda
prvenstva osoba koje ostvaruju pravo na stambeno zbrinjavanje, te Liste reda
prvenstva prema županijama, oglašava i objavljuje Liste reda prvenstva prema
jedinicama područne samouprave i jedinicama lokalne samouprave; pruža stručnu i
pravnu pomoć pri ostvarivanju prava korisnika na ustupanje građevinskog
zemljišta, komunalno uređenje i opremanje građevinskog zemljišta te
ostvarivanju prava na ustupanje priključaka na komunalnu infrastrukturu; pruža
stručnu i pravnu pomoć pri realizaciji stambenih kredita, oba­vještava
korisnike o uvjetima kreditne sposobnosti, procjenjuje nekretnine radi
zasnivanja založnog prava te prati namjensko korištenje dodijeljenih stambenih
kredita; ustrojava i organizira rad Stručne komisije i Stambene komisije te
predlaže pravilnike o njihovom radu; rješava podneske, zahtjeve i pritužbe koji
se odnose na pitanje ostvarivanja prava na stambeno zbrinjavanje; u suradnji s
jedinicom lokalne samouprave brine se o osiguranju građevinskog zemljišta za
izgradnju višestambenih jedinica za po­trebe stambenog zbrinjavanja većeg broja
korisnika prava; vodi evidenciju o podnesenim zahtjevima, dodijeljenim
stanovima i stambenim kreditima te o imovini koja je dana na upravljanje
Ministarstvu radi stambenog zbrinjavanja; organizira upravljanje stambenim
zgradama i stanovima preuzetim od drugih tijela državne uprave, izdaje
različite potvrde na temelju službenih evidencija; obavlja savjetodavnu i
pravnu pomoć vezano za ostvarivanje svih prava koja se odnose na stambeno
zbrinjavanje, a osobito glede ishođenja odgovarajuće dokumentacije; organizira
i provodi natječaje za kupnju stanova na slobodnom tržištu, te prodaju istih
putem stambenih kredita; pruža savjetodavnu i pravnu pomoć korisnicima prava
kod kupnje stanova ili kuća u vlastitoj organizaciji.

Uprava prati, proučava i predlaže modele stambene
politike vezane za stambeno zbrinjavanje mladih obitelji; prikuplja podat­ke o
raspoloživom državnom zemljištu i komunalnoj infrastrukturi; prati politiku
naseljavanja određenog područja; predlaže mjere poboljšanja sustava stambenog
kreditiranja; izrađuje projekte za potporu mladim obiteljima pri stambenom
zbrinjavanju.

Uprava
obavlja i druge poslove koji su joj stavljeni u nadležnost posebnim zakonom ili
drugim propisima.

Za
obavljanje poslova iz djelokruga Uprave za stambene poslove ustrojavaju se:

1.
Odjel za dodjelu stanova i stambenih kredita;

2.
Odjel za gospodarenje;

3.
Odjel za poticanje stambenog zbrinjavanja mladih obitelji.

1.
Odjel za dodjelu stanova i stambenih kredita

Članak
29.

Odjel
za dodjelu stanova i stambenih kredita zaprima zah­tje­ve za stambeno
zbrinjavanje, prikuplja potrebnu dokumentaciju, ažurira spise predmeta,
izrađuje Liste reda prvenstva, zaprima i rješava prigovore, podneske, izdaje
različite potvrde i obavijesti, donosi konačna rješenja o pravu korisnika na
odgovarajući vid stam­benog zbrinjavanja, pravo na dodjelu stana, pravo na
dodjelu stambenog kredita za poboljšanje uvjeta stanovanja, pravo na dodjelu
stambenog kredita za kupnju stana ili kuće, pravo na dodjelu stambenog kredita
za izgradnju kuće, pravo na dodjelu stambenog kredita za razliku površina,
pravo na dodjelu stambenog kredita za dovršenje stana ili kuće i putem
stambenog kredita prodaje stanove izgrađene u okviru programa organizirane
stambene izgradnje, rješava o obnovi postupka pravomoćno okončanog
prvostupanjskim rješenjem.

Pruža stručnu pomoć u osiguravanju građevinskog
zemljišta i ishođenja građevinske dozvole, pravo na uređivanje komunalne
infrastrukture, pravo na komunalne priključke, te rješava sve pod­neske,
zahtjeve i pritužbe koji se odnose na pitanja ostvarivanja navedenih prava.

Izdaje
tabularne isprave radi uknjižbe prava vlasništva za stanove kupljene putem
stambenog kredita.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
za dodjelu stanova i stambenih kredita u svom sastavu ima četiri odsjeka:

1. Odsjek za dodjelu stanova;

2. Odsjek za dodjelu
stambenih kredita;

3. Odsjek za izradu Liste
reda prvenstva i evidenciju spisa;

4.
Odsjek za savjetodavnu i pravnu pomoć te praćenje kvalitete stanovanja.

Odsjek
za dodjelu stanova

Članak
30.

Odsjek
za dodjelu stanova rješava zahtjeve članova obitelji poginuloga hrvatskog
branitelja i HRVI iz Domovinskoga rata od I – IV skupine za dodjelu stana, te
zahtjeve za dodjelu stana osoba koje su zatečene kao korisnici stanova
Ministarstva obrane na dan stupanja na snagu Zakona o pravima hrvatskih
branitelja iz Domovinskoga rata i članova njihovih obitelji (»Narodne novine«,
br. 94/2001, 122/2002).

Po
skraćenom upravnom postupku donosi konačno rješenje o pravu na dodjelu stana.

Odsjek
za dodjelu stambenih kredita

Članak
31.

Odsjek
za dodjelu stambenih kredita rješava zahtjeve korisnika prava na stambeni
kredit, pravo na stambeni kredit za kupnju stana ili kuće, pravo na stambeni
kredit za izgradnju kuće, pravo na stambeni kredit za poboljšanje uvjeta
stanovanja, pravo na stambeni kredit za dovršenje stana ili kuće, pravo na
stambeni kredit za razliku površine, pravo na stambeni kredit za kupnju stana
izgrađenog u organiziranoj stambenoj izgradnji.

Izdaje potvrde za ostvarivanje prava na građevinsko
zemljiš­te i komunalne priključke na temelju zatraženog vida stambenog
zbrinjavanja i dokaza koji prileže u spisu, radi izmjene rješenja i anekse
ugovora o kupoprodaji radi ispravljanja podataka o čestici prodanog stana,
njegovoj veličini, kućnom broju i dr.

Po skraćenom upravnom postupku donosi konačno
rješenje o pravu na stambeni kredit.

Odsjek
za izradu Liste reda prvenstva i evidenciju spisa

Članak
32.

Odsjek
za izradu Liste reda prvenstva i evidenciju spisa izrađuje, oglašava i
objavljuje Liste reda prvenstva, rješava prigovore na nacrt Liste reda
prvenstva, ažurira stanje na Listama, vodi evidenciju svih zahtjeva, izdanih
rješenja, radi prijepise, izdaje potvrde, daje obavijesti i vodi arhivu spisa
(pasivnih i aktivnih).

Odsjek
za savjetodavnu i pravnu pomoć te praćenje kvalitete stanovanja

Članak
33.

Odsjek
za savjetodavnu i pravnu pomoć te praćenje kvalitete stanovanja obavlja pravne
i stručne poslove u svezi s ostvarivanjem prava na stambeno zbrinjavanje, prati
stanje u primjeni zakonskih propisa koji reguliraju narečenu oblast, prati i
pomaže u postupcima ostvarivanja prava na građevinsko zemljište, građevinsku
dozvolu, komunalne priključke, tumači i objašnjava provedbene urbanističke
planove, daje savjete, odgovara na dopise i podneske, organizira i provodi
natječaje za kupnju stanova na slobodnom tržištu, brine o stanovima koje
koriste roditelji koji ih ne mogu otkupiti (II. nasljedni red), koordinira rad
Stručne komisije, obavlja izvide na terenu, vrši procjenu nekretnina,
provjerava vlasničku dokumentaciju, prati namjensko korištenje dodijeljenih
stambenih kredita, radi poslove etažiranja, uknjižbe i prijenos prava
vlasništva.

Izrađuje
kupoprodajne ugovore, prati kvalitetu izgrađenih stanova, surađuje s
predstavnicima stanova, izvođačima radova, upraviteljima zgrada, organizira
otklanjanje nedostataka na izgra­đenim stanovima, čuva dokumentaciju kojom se
jamči kvaliteta izgrađenih stanova.

2.
Odjel za gospodarenje

Članak
34.

Odjel
za gospodarenje obavlja poslove gospodarenja i najma dodijeljenih stanova
članovima obitelji poginuloga, umrloga, zatočenoga ili nestaloga hrvatskoga
branitelja i HRVI iz Domovinskoga rata, otkup dodijeljenih stanova i izračun
cijene stana te šifriranje stanova, te evidenciju dodijeljenih stanova.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
gospodarenja u svom sastavu ima dva odsjeka:

1.
Odsjek za otkup stanova;

2.
Odsjek za najam stanova.

Odsjek
za otkup stanova

Članak
35.

Odsjek
za otkup stanova obavlja poslove otkupa stanova; priprema zahtjeve za otkup
stana, prikuplja dokumentaciju vezanu za otkup, pravno obrađuje spis predmeta;
obavlja izračun cijene stana, priprema ugovore o kupoprodaji, te ih podnosi
Državnom odvjetništvu Republike Hrvatske na mišljenje.

Odsjek
obavlja kontrolu uplate mjesečnih obroka za otkup­ljene stanove koji su prodani
na obročnu otplatu, te poduzima mjere naplate neuplaćenih iznosa duga, pruža
stručnu i pravnu pomoć korisnicima prava na otkup stanova, a u svezi uknjižbe
prava vlasništva, te izdavanje tabularnih isprava.

Odsjek
za najam stanova

Članak
36.

Odsjek
za najam stanova vodi evidenciju i šifriranje stanova, izrađuje ugovore o najmu
stanova, anekse ugovora o najmu stanova, vrši kontrolu uplate najamnine,
dostavlja mjesečne uplatnice s naslova najamnine kao i opomene zbog neplaćanja
iste, te obavlja sve druge financijsko pravne poslove vezane za najam i uprav­ljanje
stambenim zgradama, suradnju s predstavnicima stanara i izvođača radova, te
otklanjanje nedostataka u jamstvenom roku.

3.
Odjel za poticanje stambenog zbrinjavanja mladih obitelji

Članak
37.

Odjel
za poticanje stambenog zbrinjavanja mladih obitelji prati, proučava i predlaže
modele stambene politike vezane za stambeno zbrinjavanje mladih obitelji;
prikuplja podatke o raspoloživom državnom zemljištu i komunalnoj
infrastrukturi; prati politiku naseljavanja određenog područja; predlaže mjere
pobolj­ša­nja sustava stambenog kreditiranja; izrađuje projekte za potporu
mladim obiteljima pri stambenom zbrinjavanju; surađuje s tijelima područne i
lokalne samouprave u području stanogradnje i stambenog zbrinjavanja mladih
obitelji; predlaže mjere za poticanje izgradnje i stanogradnje; surađuje s drugim
tijelima državne uprave u predlaganju i provođenju politike stambenog
zbrinjavanja mladih obitelji.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

5.
UPRAVA ZA OBITELJ

Članak
38.

Uprava
za obitelj izrađuje nacrte prijedloga zakona i prijedloge drugih propisa koji
se odnose na područje rada Uprave; provodi međuresornu i međunarodnu suradnju;
unaprjeđuje organizaciju, sadržaje i načine rada ustanova iz svog djelokruga;
obav­lja stručne poslove vezane za promicanje obiteljskih vrijednosti;
analizira demografska kretanja, predlaže i provodi mjere pronatalitetne i
populacijske politike; potiče osnivanje obiteljskog fonda; potiče i osniva
obiteljske centre, savjetovališta i servise; obavlja stručne poslove vezane za
promicanje obiteljskih vrijednosti, potiče i predlaže mjere za sprječavanje i
rješavanje problema u obitelji; procjenjuje, prati i evaluira programe i
projekte udruga usmjerenih dobrobiti djece, mladih, osoba s invaliditetom i
obitelji; obavlja stručno-analitičke poslove, potiče programe i predlaže mjere
usmjerene dobrobiti djece, mladih, obitelji i osoba s invaliditetom; potiče
razvoj izvaninstitucionalnih oblika skrbi; analizira kvalitetu života djece
smještene u dječjim domovima i udomiteljskim obiteljima te predlaže mjere
unaprjeđenja kvalitete njihova života; sudjeluje u edukaciji stručnjaka koji
rade s dje­com, mladima, osobama s invaliditetom i njihovim obiteljima te
organizira nadzor.

Sustavno
prati propise i isplatu doplatka za djecu, nadzire zakonitost provedbe te
predlaže mjere za poboljšanje učinka doplatka za djecu i rodiljnih naknada;
analizira stanje i predlaže mje­re za poticanje obiteljskog i ženskog
poduzetništva te pobolj­ša­nje socioekonomskog standarda mladih, osoba s invaliditetom
i obitelji; prati provedbu YOUTH programa; potiče aktivno sudjelovanje mladih u
društvu i osnivanje centara za mlade; potiče aktivnosti usmjerene prevenciji
poremećaja u ponašanju djece, mladih, maloljetničke delinkvencije te u borbi
protiv svih oblika ovisnosti.

Promiče
prava djece i mladih; promiče prava osoba s invaliditetom na ravnopravnost u
svim područjima života te senzibilizira javnost o problematici osoba s
invaliditetom.

Uprava
za obitelj rješava u upravnim stvarima; provodi uprav­ni i inspekcijski nadzor;
sudjeluje u kolektivnom pregovaranju u sustavu; prati stanje i predlažu mjere
radi unaprjeđenja rada, izrađuje stručne podloge za postupak odlučivanja u
državnim tijelima; izrađuje nacrte ustroja te odluka u svezi s osnivanjem,
početkom, trajanjem i prestankom rada ustanova u nad­lež­nosti Ministarstva;
postupa po predstavkama, pritužbama i upi­tima građana; organizira, provodi i
potiče različite oblike stručnog usavršavanja; osigurava suradnju stručnih,
znanstvenih, vladinih i nevladinih ustanova i udruga u zemlji i inozemstvu;
vodi akcijska i primijenjena istraživanja i izdaje stručne publikacije.

Uprava
obavlja i druge poslove koji su joj stavljeni u nadležnost posebnim zakonom ili
drugim propisima.

Za
obavljanje poslova iz djelokruga Uprave za obitelj ustrojavaju se:

1.
Odjel za obitelj;

2.
Odjel za djecu i mladež;

3.
Odjel za zaštitu djece i obitelji;

4.
Odjel za osobe s invaliditetom;

5.
Odjel za upravno-pravne poslove;

6.
Odjel dokumentacije, publicistike i bibliotekarskih poslova.

1.
Odjel za obitelj

Članak
39.

Odjel
za obitelj prati, provodi i koordinira Nacionalnom obiteljskom politikom te
nacionalnom strategijom i programima iz djelokruga rada Odjela, obavlja stručne
poslove u vezi poticanja osnivanja savjetovališta i obiteljskih centara, prati
njihov rad te usklađuje njihovo djelovanje, prati međunarodne propise i us­kla­đuje
hrvatsko zakonodavstvo s preuzetim obvezama iz dje­lo­kruga rada Odjela,
ostvaruje međunarodnu i međuresornu suradnju, preventivno djeluje u cilju
smanjivanja razvoda brakova i pobačaja, prati i predlaže mjere za poboljšanje
položaja jednoroditeljskih obi­telji, potiče i osniva obiteljske centre i
savjetovališta te uskla­đuje njihovo djelovanje; obavlja poslove oko izdavanja
odobrenja za posredovanje bračnih drugova; unaprjeđuje organizaciju, sadržaj i
način rada ustanova iz djelokruga rada Odjela; izrađuje i provodi
pronatalitetnu populacijsku politiku, prati i provodi znanstveno istraživačke
projekte za zaštitu i osnaživanje obitelji na državnoj i lokalnoj razini,
promiče obiteljske vrijednosti i odgovorno roditeljstvo, analizira i predlaže
povlastice za obitelj, prou­čava i istražuje suvremene probleme obitelji,
potiče osnivanje servisa za obitelj, potiče usklađivanje obiteljskog i
profesionalnog života te obiteljskog poduzetništva putem međuresorne suradnje,
potiče dostupnost kulturnih sadržaja obitelji, unaprjeđuje sustav zaštite od
obiteljskog nasilja te potiče osnivanje obiteljskog fonda, procjenjuje i
evaluira programe i projekte udruga za obitelj, sudjeluje u edukaciji
stručnjaka koji rade s obiteljima, potiče, prati i koordinira rješavanje drugih
općih pitanja zaštite obitelji, prati propise kojima se regulira pravo na
dječji doplatak te predlaže izmjene i dopune, prati isplate dječjih doplataka i
predlaže mjere za poboljšanje učinka doplatka za djecu i rodiljnih naknada te
vrši nadzor nad provedbom.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel u
svom sastavu ima dva odsjeka:

1.
Odsjek za provođenje pronatalitetne i populacijske politike;

2.
Odsjek za podizanje kvalitete obiteljskog života.

Odsjek
za provođenje pronatalitetne i populacijske politike

Članak
40.

Odsjek
za provođenje pronatalitetne i populacijske politike provodi, potiče i usklađuje
mjere pronatalitetne i populacijske politike, potiče preventivne mjere radi
smanjivanja razvoda bra­kova, radi suzbijanja pobačaja edukativnim i
savjetodavnim programima, analizira suvremena demografska kretanja, potiče i
provodi mjere za pružanje sustavne potpore roditeljima i trudnicama, potiče
osnivanje i unaprjeđuje rad savjetovališta za trudnice i mlade roditelje, te
usklađuje njihovo djelovanje u području zaštite roditeljstva, prevencije
pobačaja i zaštite reproduktivnog zdravlja, prati i koordinira savjetodavne i
preventivne aktivnosti unutar obiteljskih centara i savjetovališta u području
zaštite roditeljstva, prati i istražuje stanje iz područja zaštite majčinstva i
očinstva (međuresorna suradnja), procjenjuje, prati provedbu i evaluira programe
i projekte udruga usmjerenih zaštiti roditeljstva.

Odsjek
za podizanje kvalitete obiteljskog života

Članak
41.

Odsjek
za podizanje kvalitete obiteljskog života promiče obiteljske vrijednosti,
promiče odgovorno roditeljstvo, analizira i predlaže povlastice za obitelj,
prati i predlaže mjere za pobolj­šanje položaja jednoroditeljskih obitelji,
proučava i istražuje suvremene probleme obitelji, potiče osnivanje i koordinira
rad obiteljskih centara, savjetovališta i servisa za obitelj, potiče uskla­đi­vanje
obiteljskog i profesionalnog života te obiteljskog podu­zet­ništva putem
međuresorne suradnje, potiče dostupnost kulturnih sadržaja obitelji, prati
provedbu procjenjuje i evaluira programe i projekte udruga za obitelj,
unaprjeđuje sustav zaštite od obiteljskog nasilja te potiče osnivanje
obiteljskog fonda.

Odsjek sustavno prati propise i isplatu doplatka za
djecu te obavlja nadzor nad zakonitošću provedbe, sustavno prati propise i
isplatu rodiljnih naknada, obavlja stručnu analizu učinaka mjera iz nadležnosti
Odsjeka te predlaže mjere za poboljšanje učinaka doplatka za djecu i rodiljnih
naknada, predlaže mjere radi pobolj­šanja uzdržavanja djece.

2.
Odjel za djecu i mladež

Članak
42.

Odjel
za djecu i mladež izrađuje nacrte prijedloga zakona i prijedloga drugih propisa
koji se odnose na područje rada Odjela, unaprjeđuje organizaciju, sadržaj i
način rada ustanova iz djelokruga rada Odjela, provodi nacionalne programe,
strategije i politike iz djelokruga rada Odjela, izrađuje izvješća po
Konvenciji o pravima djeteta iz djelokruga rada Odjela, prati međunarodne
propise i usklađuje hrvatsko zakonodavstvo s preuzetim obvezama iz djelokruga
rada Odjela, obavlja međuresornu i međuna­rodnu suradnju iz djelokruga rada
Odjela, sudjeluje u edukaciji stručnjaka koji rade s djecom i mladeži,
procjenjuje, prati provedbu te evaluira programe i projekte udruga za djecu i
mlade, prati i provodi znanstveno-istraživačke projekte usmjerene osnaživanju
djece i mladih, organizira nadzor za djelatnike ustanova koji rade s djecom i
mladeži, potiče aktivnosti usmjerene prevenciji poremećaja u ponašanju djece i
mladeži, maloljetničke delinkvencije i svih oblika ovisnosti, izrađuje i donosi
programe suzbijanja različitih oblika ovisnosti kod djece i mladeži, razvija
specijalizirano udomiteljstvo za tjelesno i seksualno zlostavljanu djecu te
obavlja ostale poslove za dobrobit djece i mladeži.

Odjel promiče prava djeteta, promiče i provodi
programe usmjerene humanim i odgojnim vrijednostima, potiče i provodi mjere i
programe za nadarenu djecu, promiče i potiče izradu programa za kvalitetno
provođenje slobodnog vremena, potiče projekte dostupnosti športa i kulture
djeci, obavlja poslove vezane uz Nagradu za promicanje prava djeteta, obavlja
stručnu analizu kvalitete života djece smještene u dječjim domovima i
udomiteljskim obiteljima te predlaže mjere za njihovo unaprjeđenje, predlaže i
provodi mjere za suzbijanje nasilja nad djecom, izrađuje stručne podloge i
izvješća u svrhu predlaganja mjera za poticanje aktivnog sudjelovanja mladih u
društvu, promiče nacionalne, obiteljske i kulturne vrijednosti kod mladih,
potiče i sudjeluje u izradi strategija za mlade na lokalnoj razini, analizira
stanje i predlaže mjere za poboljšanje socioekonomskog standarda mladih, potiče
osnivanje i rad Nacionalnog multikulturnog i rekreacijskog mladeškog centra te
lokalnih centara za mlade, potiče razmjene iskustava mladih s mladima iz
hrvatske dijaspore i svijeta, potiče volonterski i humanitarni rad mladih,
prati provedbu YOUTH programa i potiče osnivanje agencija te obavlja ostale
poslove za dobrobit djece i mladeži osobito organiziranja aktivnosti u
slobodnom vremenu djece i mladeži.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
za djecu i mladež u svom sastavu ima dva odsjeka:

1.
Odsjek za djecu;

2.
Odsjek za mladež.

Odsjek
za djecu

Članak
43.

Odsjek
za djecu izrađuje nacrte prijedloga zakona i prijedloga drugih propisa,
unaprjeđuje organizaciju, sadržaj i načine rada ustanova, provodi prihvaćene
nacionalne programe, strategije i politike, izrađuje izvješća po Konvenciji o
pravima djeteta, prati međunarodne propise i usklađivanje hrvatskog
zakonodavstva s preuzetim obvezama, provodi međuresornu i međunarodnu surad­nju.
Odsjek za djecu sudjeluje u edukaciji stručnjaka koji rade s djecom,
procjenjuje, prati provedbu te evaluira programe i projekte udruga za djecu,
prati i provodi znanstveno-istraživačke projekte usmjerene osnaživanju djece,
organizira nadzor za djelatnike ustanova koji rade s djecom, potiče aktivnosti
usmjerene prevenciji poremećaja u ponašanju djece i mladeži, maloljetničke
delinkvencije i svih oblika ovisnosti, izrađuje i donosi programe suzbijanja
različitih oblika ovisnosti kod djece.

Odsjek djeluje u cilju promicanja prava djeteta,
promicanja programa usmjerenih humanim i odgojnim vrijednostima, potiče i
provodi mjere i programe za nadarenu djecu, promiče i potiče izradu programa za
kvalitetno provođenje slobodnog vremena, potiče projekte dostupnosti športa i
kulture djeci, razvija specijalizirano udomiteljstvo za tjelesno i seksualno
zlostavljanu djecu, obavlja poslove vezane uz Nagradu za promicanje prava
djeteta, obavlja stručnu analizu kvalitete života djece smještene u dječjim
domovima i udomiteljskim obiteljima te predlaže mjere za njihovo unaprjeđenje,
predlaže i provodi mjere za suzbijanje nasilja nad djecom te obavlja ostale
poslove za dobrobit djece.

Odsjek
za mladež

Članak
44.

Odsjek
za mladež izrađuje nacrte prijedloga zakona i prijedloga drugih propisa,
unaprjeđuje organizaciju, sadržaj i na­či­ne rada ustanova, provodi prihvaćene
nacionalne programe, strategije i politike, prati međunarodne propise i
usklađuje hrvatsko zakonodavstvo s preuzetim obvezama, provodi međuresornu i
međunarodnu suradnju. Odsjek za mladež sudjeluje u edukaciji stručnjaka koji
rade s mladima, procjenjuje, prati provedbu te eva­luira programe i projekte
udruga za mlade, prati i provodi znan­stveno-istraživačke projekte usmjerene
osnaživanju mladih, organizira nadzor za djelatnike ustanova koji rade s mladima,
po­ti­če aktivnosti usmjerene prevenciji poremećaja u ponašanju dje­ce i
mladeži, maloljetničke delinkvencije i ovisnosti, izrađuje i do­nosi programe
suzbijanja različitih oblika ovisnosti kod mladih.

Odsjek
prati, proučava i koordinira provedbu politike za mlade utvrđene nacionalnim
programima i međunarodnim dokumentima, izrađuje stručne podloge i izvješća u
svrhu predlaganja mjera za poticanje aktivnog sudjelovanja mladih u društvu,
promiče nacionalne, obiteljske i kulturne vrijednosti kod mladih, potiče i
sudjeluje u izradi strategija za mlade na lokalnoj razini, analizira stanje i
predlaže mjere za poboljšanje socioekonomskog standarda mladih, potiče
osnivanje i rad Nacionalnog multikulturnog i rekreacijskog mladeškog centra te
lokalnih centara za mlade, potiče razmjene iskustava mladih s mladima iz
hrvatske dijaspore i svijeta, potiče volonterski i humanitarni rad mladih,
prati provedbu YOUTH programa te potiče osnivanja agencije.

3.
Odjel za zaštitu djece i obitelji

Članak
45.

Odjel
za zaštitu djece i obitelji obavlja poslove vezane uz utvrđivanje politike i
unaprjeđenje zaštite djece, mlađih punoljetnika, braka, obitelji, osoba lišenih
poslovne sposobnosti, te djece i mladeži s poremećajima u ponašanju.

Odjel obavlja poslove izrade nacrta prijedloga zakona
i prijedloga drugih propisa koji se odnose na područje rada Odjela;
unaprjeđivanja organizacije, sadržaja i načina rada ustanova iz djelokruga rada
Odjela, provođenja nacionalnih programa, strategija i politika iz djelokruga
rada Odjela; praćenja međunarodnih propisa i usklađivanja hrvatskog
zakonodavstva s preuzetim ob­ve­zama iz djelokruga rada Odjela; vezane za
međuresornu i međunarodnu suradnju iz djelokruga rada Odjela; organizacije i
sudjelovanja u edukaciji stručnjaka koji rade s djecom i mladeži, te žrtvama
obiteljskog nasilja, utvrđivanja mreže domova iz nadležnosti Odjela, i mreže
djelatnosti koju obavljaju vjerske zajednice, udruge i druge pravne ili fizičke
osobe; organiziranja nadzora za djelatnike ustanova koje rade s djecom i mladeži
te žrtvama obiteljskog nasilja; ostale poslove za dobrobit djece, mladeži i
obitelji.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za zaštitu djece i obitelji ima u svom sastavu
tri odsjeka:

1. Odsjek za mjere obiteljsko-pravne zaštite,
posvojenje i skrbništvo;

2. Odsjek za zaštitu djece bez odgovarajuće
roditeljske skrbi i žrtava obiteljskog nasilja;

3.
Odsjek za zaštitu djece s poremećajima u ponašanju.

Odsjek
za mjere obiteljsko-pravne zaštite, posvojenje i skrbništvo

Članak
46.

Odsjek
za mjere obiteljsko-pravne zaštite, posvojenje i skrb­ništvo obavlja poslove
stručne analize instituta posvojenja, formiranja i vođenja središnjeg
očevidnika o potencijalnim posvojiteljima i posvojenjima, davanja odobrenja za
zasnivanje posvojenja od strane stranih državljana, unaprjeđenja rada na
primjeni mjera obiteljsko-pravne zaštite djece, organiziranja nadzora za
djelatnike ustanova iz djelokruga rada Uprave, stručne analize instituta
skrbništva za djecu i predlaže mjere za unaprjeđenje istog, stručne analize
instituta skrbništva za odrasle i predlaže mjere za unaprjeđenje istog,
praćenja primjene instituta posebnog skrbnika, praćenja pojave dječjih
migracija, vezane uz postupanje po Konvenciji o ostvarivanju alimentacijskih
zahtjeva u inozemstvu (New York, 1956.), davanja mišljenja za dopuštenje
sklapanja maloljetničkog braka i braka osoba lišenih poslovne sposobnosti,
odnosno osoba nesposobnih za rasuđivanje, davanja mišljenja o promjeni osobnog
imena djeteta i određivanje imena djeteta po posebnom propisu, poslove vezane
uz zaštitu interesa osoba lišenih poslovne sposobnosti.

Odsjek
za zaštitu djece bez odgovarajuće roditeljske skrbi i žrtava obiteljskog
nasilja

Članak
47.

Odsjek
za zaštitu djece bez odgovarajuće roditeljske skrbi i žrtava obiteljskog
nasilja obavlja poslove vezane uz unaprjeđenje sustava zaštite djece bez
odgovarajuće roditeljske skrbi i žrtava obiteljskog nasilja; sudjeluje u izradi
nacrta propisa koji se odnose na obiteljsko-pravnu zaštitu djece bez
odgovarajuće roditeljske skrbi, djecu žrtve nasilja i žrtve obiteljskog
nasilja; unaprjeđuje organizaciju, sadržaj i način rada ustanova za djecu bez
odgo­varajuće roditeljske skrbi; unaprjeđuje organizaciju, sadržaj i način rada
ustanova za djecu i odrasle – žrtve obiteljskog nasilja; unaprjeđuje sustav
zaštite djece od nasilja; unaprjeđuje sustav zaštite žrtava obiteljskog
nasilja; utvrđuje mrežu domova i mrežu djelatnosti koju obavljaju vjerske
zajednice, udruge i druge pravne ili fizičke osobe u djelokrugu rada ovog
odsjeka; unaprjeđuje udomiteljstvo za djecu bez odgovarajuće roditeljske skrbi
te djecu žrtve tjelesnog i seksualnog zlostavljanja; provodi mjere za suzbi­janje
nasilja nad djecom; predlaže i provodi mjere za suzbijanje nasilja u obitelji;
obavlja stručnu analizu kvalitete života djece smještene u domovima za djecu
bez odgovarajuće roditeljske skrbi i udomiteljskim obiteljima te predlaže mjere
za njihovo una­prje­đenje; obavlja stručnu analizu različitih oblika skrbi koji
se pružaju žrtvama obiteljskog nasilja; surađuje s udrugama na ovom području.

Odsjek
za zaštitu djece s poremećajima u ponašanju

Članak
48.

Odsjek
za zaštitu djece s poremećajima u ponašanju obavlja poslove vezane uz
utvrđivanje politike i unaprjeđenje zaštite djece i mladeži s poremećajima u
ponašanju, sudjeluje u izradi nacrta propisa koji se odnose na kazneno – pravnu
zaštitu djece i mladeži s poremećajima u ponašanju; unaprjeđenje organizacije,
sadržaja i načina rada ustanova za djecu i mladež s poremećajima u ponašanju,
utvrđivanje mreže domova i mreže djelatnosti koju obavljaju vjerske zajednice,
udruge i druge pravne ili fizičke osobe u djelokrugu rada ovog odsjeka;
razvijanje specijaliziranog udomiteljstva za djecu s poremećajima u ponašanju;
unaprjeđenje zaštitnih mjera i osmišljavanje rada na provođenju alternativnih
sankcija i odgojnih mjera izrečenih maloljetnicima i mlađim punoljetnicima,
počiniteljima kaznenih djela i prijestupa te prema djeci s poremećajima u
ponašanju i evidenciju odgojnih mjera, organiziranje nadzora za djelatnike
ustanova koji rade s djecom i mladeži, predlaže i provodi mjere za suzbijanje
nasilja nad djecom, obavlja stručnu analizu kvalitete života djece smještene u
domovima za djecu i mladež s poremećajima u ponašanju i udomiteljskim
obiteljima te predlaže mjere za njihovo unaprjeđenje.

4.
Odjel za osobe s invaliditetom

Članak
49.

Odjel
za osobe s invaliditetom promiče prava osoba s invaliditetom na ravnopravnost,
izrađuje stručne podloge, izvješća i predlaže mjere za zaštitu osoba s
invaliditetom na lokalnoj i državnoj razini, daje prijedloge polazišta za
izradu propisa na osnovu praćenja i provođenja znanstveno-istraživačkih
projekata usmjerenih osobama s invaliditetom, prati provedbu postojećih
zakonskih propisa koji se odnose na osobe s invaliditetom i obveze preuzete
međunarodnim dokumentima, provodi mjere za unaprjeđenje kvalitete udomiteljske
skrbi za osobe s invaliditetom u Republici Hrvatskoj i jačanje drugih
izvaninstitucionalnih oblika skrbi za osobe s invaliditetom.

Odjel za
osobe s invaliditetom sudjeluje u edukaciji stručnjaka i drugih djelatnika
uključenih u rad s osobama s invaliditetom – međuresorna suradnja, prati
provedbu osiguravanja pristupačnosti u sustavima zdravstva, prosvjete i športa,
kulture, znanosti i tehnologije, turizma te u svim infrastrukturnim objektima i
uslugama kao i dostupnost javnog prijevoza osobama s invaliditetom, analizira
mogućnosti uvođenja instituta pravobranitelja i ureda za zaštitu prava osoba s
invaliditetom, prati provedbu nacionalnih strategija i programa koji se odnose
na zaštitu osoba s invaliditetom, koordinira provedbu mjera iz nacionalne
strategije jedinstvene politike za osobe s invaliditetom te procjenjuje i
evaluira programe i projekte udruga osoba s invaliditetom kao i udruga koje
programski djeluju u korist osoba s invaliditetom, prikuplja podatke o
aktivnostima namijenjenim za osobe s invaliditetom koje se poduzimaju od strane
tijela državne vlasti, ustanova, vjerskih zajednica, udruga i drugih
organizacija te predlaže mjere za njihovu djelotvorniju provedbu, kao i podat­ke
o iskustvima drugih zemalja u ostvarivanju prava osoba s invaliditetom.

Potiče podizanje kvalitete obiteljskog života osoba s
invaliditetom (sukladno nacionalnim programima i strategijama), promiče
obiteljske vrijednosti i odgovorno roditeljstvo, potiče osnivanje
savjetovališta za osobe s invaliditetom u okviru obiteljskih centara i prati
njihov rad, djeluje u cilju senzibiliziranja javnosti o problematici osoba s
invaliditetom te obavlja druge stručne poslove u vezi zaštite osoba s
invaliditetom.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

5.
Odjel za upravno-pravne poslove

Članak
50.

Odjel
za upravno-pravne poslove rješava u upravnim stvarima u drugom stupnju; provodi
upravni i inspekcijski nadzor; izrađuje odluke, rješenja i odobrenja glede
uvjeta za rad, osnivanje, razvrstavanje i prestanak rada domova u nadležnosti
Uprave, izrađuje odobrenja za obavljanje usluga obiteljskog doma i pružanja
skrbi izvan vlastite obitelji vjerskim zajednicama, udrugama i drugim pravnim
osobama; daje suglasnost na statute i druge opće akte, statusne promjene
ustanova, vodi propisane očevidnike i obavlja druge poslove sukladno posebnom
zakonu.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
za upravno-pravne poslove u svom sastavu ima dva odsjeka:

1.
Odsjek za upravni postupak;

2.
Odsjek pravnih poslova.

Odsjek
za upravni postupak

Članak
51.

Odsjek
za upravni postupak rješava u upravnim stvarima u drugom stupnju povodom žalbi
izjavljenih protiv odluka centra za socijalnu skrb iz njihovog djelokruga
određenim Obiteljskim zakonom; rješava o izvanrednim pravnim lijekovima;
rješava o sukobu nadležnosti između centara za socijalnu skrb, rješava o
izuzeću centara za socijalnu skrb i ravnatelja i provodi upravni nadzor nad
radom centara za socijalnu skrb iz nadležnosti Uprave; provodi inspekcijski
nadzor nad radom domova socijalne skrbi iz nadležnosti Uprave, obiteljskih domova,
udruga i drugih pravnih i fizičkih osoba koje obavljaju poslove iz djelokruga
rada Uprave i provodi nadzor nad stručnim radom ustanova iz djelokruga Uprave;
postupa po Haškoj konvenciji o građanskopravnim aspektima međunarodne otmice
djece i drugim ratificiranim međunarodnim konvencijama iz djelokruga rada ove
uprave; iniciranja potpisivanja i ratifikacije međunarodnih ugovora iz
djelokruga rada ove Uprave.

Odsjek
pravnih poslova

Članak
52.

Odsjek
pravnih poslova obavlja poslove izrade odluka, rješenja i odobrenja glede
uvjeta za rad, osnivanja i prestanka rada ustanova iz nadležnosti Uprave;
izrade odobrenja za obav­ljanje usluga obiteljskog doma i pružanja skrbi izvan
vlastite obitelji vjerskim zajednicama, udrugama i drugim pravnim osobama, te
izrade rješenja o ispunjavanju propisanih uvjeta za njihov rad iz nadležnosti
Uprave; davanja suglasnosti na statute i druge opće akte, statusne promjene
ustanova kojih je osnivač Republika Hrvatska iz nadležnosti Uprave, vođenja
propisanih očevidnika; donošenja odluka o početku i prestanku rada obiteljskih
savjeto­vališta.

6.
Odjel dokumentacije, publicistike i bibliotekarskih poslova

Članak
53.

Odjel
dokumentacije, publicistike i bibliotekarskih poslova obavlja poslove
publiciranja i distribucije literature, brošura, pri­ručnika i drugih
materijala namijenjenih promicanju i afirmaciji prava djece, mladih, obitelji,
osoba s invaliditetom i starijih osoba; prevođenja, publiciranja i distribucije
međunarodnih dokumenata usmjerenih promicanju i afirmaciji prava djece, mladih,
obitelji, osoba s invaliditetom i starijih osoba; tiskanja i distribucije
tiskovina; kao i bibliotekarske poslove.

Odjel obavlja poslove koordiniranja i pripreme
tekstova za publikacije; koordiniranja i suradnje s autorima tekstova i
urednicima publikacija; organiziranja poslova lekture, redakture, korekture,
grafičkog uređivanja i tiskanja; suradnje s pripadajućim uredima NSK (ISBN;
CIP); suradnje na raspisivanju relevantnih natječaja sukladno Zakonu o javnoj
nabavi; organizacije prevo­đe­nja i prevođenje međunarodnih dokumenata i druge
korespondencije vezanih uz propisani djelokrug rada; dobave, čuvanja i obrade
bibliotečne građe; organizacije ustrojavanja baze podataka i unosa svih naslova
prema odgovarajućim kriterijima; redovnog ažuriranja baze sukladno izlazu i
ulazu publikacija, organizacije smještanja i ažuriranja baze podataka
biblioteke na web-stranici poradi pristupačnosti javnosti.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel
dokumentacije, publicistike i bibliotekarskih poslova u svom sastavu ima dva
odsjeka:

1.
Odsjek dokumentacije i publicistike;

2.
Odsjek za bibliotekarske poslove.

Odsjek
dokumentacije i publicistike

Članak
54.

Odsjek
dokumentacije i publicistike obavlja poslove publiciranja i distribucije
literature, brošura, priručnika i drugih materijala namijenjenih promicanju i
afirmaciji prava djece, mladih, obitelji, osoba s invaliditetom i starijih
osoba; prevođenja, publiciranja i distribucije međunarodnih dokumenata
usmjerenih promicanju i afirmaciji prava djece, mladih, obitelji, osoba s
invaliditetom i starijih osoba; tiskanja i distribucije tiskovina;
koordiniranja i pripreme tekstova za publikacije; koordiniranja i suradnje s
autorima tekstova i urednicima publikacija; organiziranja poslova lekture,
redakture, korekture, grafičkog uređivanja i tiskanja; suradnje s pripadajućim
uredima NSK (ISBN; CIP); suradnje na raspisivanju relevantnih natječaja
sukladno Zakonu o javnoj nabavi; organizacije prevođenja i prevođenje
međunarodnih dokumenata i druge korespondencije vezanih uz propisani djelokrug
rada.

Odsjek
za bibliotekarske poslove

Članak
55.

Odsjek za tiskarsko izdavačke i bibliotekarske
poslove obav­lja poslove dobave, čuvanja i obrade bibliotečne građe; organizacije
ustrojavanja baze podataka i unosa svih naslova prema odgo­varajućim
kriterijima; redovnog ažuriranja baze sukladno izlazu i ulazu publikacija,
organizacije smještanja i ažuriranja baze podataka biblioteke na web-stranici
poradi pristupačnosti javnosti.

6.
UPRAVA ZA MEĐUGENERACIJSKU SOLIDARNOST

Članak
56.

Uprava
za međugeneracijsku solidarnost obavlja poslove praćenja mirovinskog i ostalih
sustava koji se tiču starije populacije i predlaže mjere poboljšanja; predlaže
i prati primjenu propisa koji se odnose na starije osobe; prati stanje u okviru
svog djelokruga i prikuplja podatke za izradu stručnih podloga radi predlaganja
izmjena propisa iz oblasti zdravstva, socijalne skrbi, pravosuđa, uprave i
lokalne samouprave, mirovinskog osiguranja koji će pridonijeti jedinstvenom
reguliranju pitanja koji se tiču starije populacije; potiče organiziranje
dnevne skrbi u domovima za starije i sličnim ustanovama; potiče osnivanje
centara za skrb o starijima i servisa za pomoć u kućanstvima; stvara uvjete za uvođenje
tzv. geronto-domaćica za pomoć u kući; potiče raz­vijanje uslužnih djelatnosti
u domovima za starije; predlaže mjere za otvaranje timskih savjetovališta i
telefona za pomoć; potiče uvođenje olakšica i popusta za starije; predlaže
mjere za poticanje svijesti o potrebi uzajamnog pomaganja, brige o starijima,
susjedske pomoći, potiče ustanove u kulturi, medije i organizacije da nude
moguće oblike suradnje sa starijom populacijom; predlaže uvođenje mjera
prevencije sa svrhom na prilagodbu smanjenoj tjelesnoj snazi, umirovljenju,
smanjenom prihodu, smrti supružnika; potiče ponude mogućeg korisnog rada u
mirovini i edukacije o značaju generacijske solidarnosti; surađuje s
humanitarnim i vjerskim organizacijama, vladinim i nevladinim udrugama i
organizacijama; predlaže mjere radi organiziranja zaštite od tjelesnog i
duševnog izrabljivanja starijih osoba; prati načela svjetskih organizacija,
propisa EU i predlaže usklađivanje nacionalnoga zakonodavstva.

Uprava obavlja i druge poslove koji su joj stavljeni
u nadležnost posebnim zakonom ili drugim propisima.

Za obavljanje poslova iz djelokruga Uprave za međuge­nerac­ij­sku
solidarnost ustrojavaju se:

1. Odjel za poboljšanje sustava skrbi za starije
osobe;

2. Odjel za međuresornu suradnju i suradnju s
udrugama;

3. Odjel za praćenje primjene propisa i međunarodnu
surad­nju.

1.
Odjel za poboljšanje sustava skrbi za starije osobe

Članak
57.

Odjel
za poboljšanje sustava skrbi za starije osobe obavlja poslove praćenja
mirovinskog sustava i predlaže mjere po­boljšanja, predlaže izmjene propisa
radi uvođenja zvanja njegovateljice u sustav obrazovanja; potiče razvijanje
uslužnih djelatnosti u domovima za starije osobe; potiče razvoj patronažne
službe u zdravstvu i mobilnih timova u lokalnim zajednicama; potiče udruge, pojedince,
organizacije za skrb o starijim osobama koje žive u slabo naseljenim i
udaljenim mjestima; potiče organiziranje prednosti kod specijalističkih
pregleda; provodi mjere i rad­nje za organiziranje timskih savjetovališta i
izdavanja brošura; predlaže mjere za ostvarivanje brže sudske zaštite i
rješavanje sudskih i upravnih postupaka; predlaže mjere za uvođenje olak­šica i
popusta na obrtničke i uslužne djelatnosti, popuste u prije­vozu željeznicom,
cijenama ulaznica za razne priredbe; pred­laže organiziranje tečajeva,
predavanja i izdavanje brošura za obitelji koje skrbe o starijima; potiče
uvođenje dežurnih telefona; potiče ustanove u kulturi, medije i organizacije da
ponude moguće oblike suradnje sa starijom populacijom.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za poboljšanje sustava skrbi za starije osobe u
svom sastavu ima dva odsjeka:

1. Odsjek za prevenciju;

2. Odsjek za razvijanje izvaninstitucionalne skrbi.

Odsjek
za prevenciju

Članak
58.

Odsjek za prevenciju obavlja poslove praćenja
mirovinskog sustava te predlaganje mjera njegovog poboljšanja; predlaže
uvođenje mjera prevencije sa svrhom prilagodbe na smanjenu tjelesnu snagu,
umirovljenje, smanjen prihod, smrt supružnika; potiče organiziranje predavanja,
izdavanje publikacija, obilaske u domovima; provodi mjere i radnje za
organiziranje pravne po­moći; potiče ponude mogućeg korisnog rada u mirovini;
utvrđuje mjere i zadaće za sprječavanje, ublažavanje i uklanjanje teškoća
nastalih starenjem; stvara uvjete za provođenje obrazovanja starijih osoba i
poboljšanja njihove tjelesne i zdravstvene kulture; potiče radne sredine za
organiziranje klubova umirovljenika i organiziranje savjetovališta za starije
osobe radi edukacije starijih osoba o značaju njihove uzajamne generacijske
solidarnosti.

Odsjek
za razvijanje izvaninstitucionalne skrbi

Članak
59.

Odsjek
za razvijanje izvaninstitucionalne skrbi obavlja poslove praćenja stanja u
okviru svog djelokruga i predlaganja propisa radi poticanja osnivanja javnih
servisa s ciljem novog uključivanja obitelji u skrb za starije; potiče
razvijanje uslužne djelatnosti u domovima za starije osobe; predlaže izmjene
propisa radi uvođenja zvanja njegovateljice u sustav obrazovanja; potiče razvoj
patronažne službe u zdravstvu i mobilnih timova u lokalnim zajednicama;
poduzima mjere i radnje radi osnivanja servisa za organiziranje prehrane i
dostave u kuću; predlaže otvaranje servisa za obavljanje kućanskih poslova i
zadovoljenje svako­dnev­nih potreba; predlaže mjere radi poticanja razvoja
susjedske pomoći; potiče organiziranje mreže pomoći starijim osobama u ruralnim
sredinama; predlaže organiziranje dnevnih boravaka u domovima za umirovljenike
i starije osobe i u sličnim ustanovama; provodi mjere radi organiziranja
medijske promidžbu o problematici starijih osoba, informiranja i animiranja
starijih građana o korištenju postojećih usluga.

2.
Odjel za međuresornu suradnju i suradnju s udrugama

Članak
60.

Odjel
za međuresornu suradnju i suradnju s udrugama obav­lja poslove iniciranja mjera
za poticanje obitelji za zadržavanje starijih i nemoćnih članova u krugu
obitelji; potiče druge sustave za međugeneracijsku solidarnost; inicira mjere
za poticanje rada udruga, organizacija i pojedinaca; predlaže izmjene zakonodavstva
koje stvara razlike među starijim građanima istog statusa; daje potpore
otvaranju vlastitih uslužnih djelatnosti udruga, organizacija i ustanova;
potiče organiziranje prednosti kod speci­jalističkih pregleda; predlaže mjere
za uvođenje olakšica i popusta na obrtničke i uslužne djelatnosti, popusta u
prijevozu željeznicom i cijena ulaznica za razne priredbe za starije osobe;
predlaže organiziranje tečajeva, predavanja i izdavanje brošura za obitelji
koje skrbe o starijima; potiče uvođenje dežurnih telefona; potiče ustanove u
kulturi, medije, organizacije da ponude moguće oblike suradnje sa starijom
populacijom.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel za međuresornu suradnju i suradnju s udrugama u
svom sastavu ima dva odsjeka:

1.
Odsjek za međuresornu suradnju;

2.
Odsjek za suradnju s udrugama.

Odsjek
za međuresornu suradnju

Članak
61.

Odsjek
za međuresornu suradnju obavlja poslove kontrole provedbe dogovorenog među
resorima i predlaže mjere po­boljšanja; predlaže suradnju na projektima između
tijela državne uprave i tijela područne i lokalne samouprave; predlaže
organiziranje tematskih savjetovališta i izdavanja brošura; stvara uvjete za
otvaranje savjetovališta za starije građane; predlaže mjere radi educiranja
djece i mladeži u školama o razumijevanju potreba starijih osoba i uzajamnoj
solidarnosti; promiče djelovanje radi osvješćivanja stanovništva o ponašanju
prema starijim osobama; predlaže mjere za uvođenje olakšica i popusta na obrtničke
i uslužne djelatnosti, popusta u prijevozu željeznicom i cijenama ulaznica za
razne priredbe za starije osobe.

Odsjek
za suradnju s udrugama

Članak
62.

Odsjek
za suradnju s udrugama obavlja poslove suradnje s humanitarnim i vjerskim
organizacijama, sa srodnim ili istovrsnim organizacijama u inozemstvu, razmatra
programe, projekte i prijedloge nevladinih udruga; surađuje s udrugama u
provođenju programa za osiguranje života starijih u sigurnoj sredini koja se
može prilagoditi osobnim potrebama i promijenjenim sposobnostima, programa za
osiguranje života u vlastitom domu što je duže moguće; surađuje s udrugama
prilikom uključivanja starijih u koristan rad u društvenoj zajednici, u
aktivnosti koje su primjerene njihovih interesima i sposobnostima i radi na
zaštiti od izrabljivanja i tjelesnog i duševnog zlostavljanja; potiče udruge za
provođenje programa uslužnih djelatnosti za starije osobe.

3.
Odjel za praćenje primjene propisa i međunarodnu suradnju

Članak
63.

Odjel
za praćenje primjene propisa i međunarodnu suradnju obavlja poslove praćenja
propisa s područja od interesa za starije pučanstvo i predlaganje izmjena i
dopuna; prati stanje u okviru svog djelokruga i prikuplja podatke za izradu
stručnih podloga radi predlaganja izmjena propisa iz oblasti zdravstva,
socijalne skrbi, pravosuđa, uprave i lokalne samouprave, mirovinskog osiguranja
koji će pridonijeti jedinstvenom reguliranju pitanja koji se tiču starije
populacije; prati i predlaže donošenje i izmjenu propisa vezanih uz starije
građane; prati komparativno pravo i međunarodne konvencije i deklaracije,
načela UN-a, Svjetske zdravstvene organizacije, propise EU i predlaže
usklađivanje nacionalnog zakonodavstva s njima; provodi znanstvene, istraži­vačke,
analitičke, obrazovne, izdavačke djelatnosti; provodi edukacije putem seminara
i medija; publicira knjige i brošure.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

7.
UPRAVA ZA ZATOČENE I NESTALE

Članak
64.

Uprava
za zatočene i nestale obavlja stručne poslove koji se odnose na traženje
zatočenih i nestalih, te ekshumaciju i identifikaciju posmrtnih ostataka iz
masovnih i pojedinačnih grobnica osoba stradalih u svezi s oružanim sukobima.
Uprava osobito obavlja sljedeće poslove: prikuplja, obrađuje i vodi cjelovitu
evidenciju o osobama koje su bile zatočene u neprijateljskim logorima tijekom
Domovinskoga rata; prikuplja, obrađuje i vodi cjelovitu evidenciju o svim
zatočenim i nestalim osobama u Domovinskom ratu; prikuplja, obrađuje i vodi
cjelovitu evidenciju o ekshumiranim, identificiranim i neidentificiranim
posmrtnim os­ta­cima iz masovnih i pojedinačnih grobnica, te izdaje uvjerenja o
činjenicama o kojima vodi službenu evidenciju. Uprava organizira i vodi
razgovore o zatočenim i nestalim osobama s nadležnim tijelima drugih država, te
preuzima posmrtne ostatke zatočenih, nestalih i smrtno stradalih osoba u svezi
s oružanim sukobima pokopanih na teritoriju drugih država. Uprava prikuplja
saznanja o zatočenim i nestalim osobama; prikuplja i obrađuje podatke o
mjestima masovnih i pojedinačnih grobnica; organizira i koordinira
ekshumacijama masovnih i pojedinačnih grobnica na teritoriju Republike
Hrvatske; prikuplja i obrađuje podatke o ekshumiranim žrtvama u cilju njihove
identifikacije; organizira identifikaciju ekshumiranih posmrtnih ostataka, te
prikuplja dokumentaciju o svim provedenim ekshumacijama i identifikacijama
posmrtnih ostataka. Uprava obavlja i određene poslove u svezi pogrebne skrbi za
identificirane hrvatske branitelje i civilne žrtve iz Domovinskoga rata, i to
poslove organizacije prijevoza posmrtnih ostataka svih identificiranih žrtava
do mjesta pokopa, odnosno do graničnoga prijelaza ako je pokop organiziran na
području druge države, te poslove naručivanja pogrebne opreme za sve identificirane
žrtve (hrvatske branitelje i civile).

Uprava,
u svojem radu, osobito surađuje s Ministarstvom vanjskih poslova, Ministarstvom
obrane, Ministarstvom unutarnjih poslova, Ministarstvom pravosuđa,
Ministarstvom zdravstva i socijalne skrbi, državnim odvjetništvom i županijskim
sudovima, te s Hrvatskim Crvenim križem. Za obavljanje poslova iz njenog
djelokruga, te poslova utvrđenih Sporazumom između Vlade Republike Hrvatske i
UNTAES-a od 12. siječnja 1998. godine pri Upravi se mogu osnivati međuresorne
radne skupine. Uprava surađuje s udrugama koje okupljaju obitelji zatočenih i
nestalih osoba.

Uprava
obavlja i poslove koji se odnose na zarobljene pri­pad­nike neprijateljskih
vojnih i paravojnih formacija u Domo­vins­kom ratu protiv Republike Hrvatske. Primjenom
odredaba Ženevske konvencije o postupanju s ratnim zarobljenicima, od 12.
kolovoza 1949. godine (»Narodne novine – Međunarodni ugovori«, broj 1/92),
Uprava provodi repatriranje i razmjenu zarobljenika i nadzire provođenje
odredaba Konvencije u svezi postupanja prema zarobljenicima, te uvjetima
njihovog smještaja na određenim lokacijama. U rad Uprave, kada obavlja poslove
iz ovog stavka mogu se uključiti predstavnici Promatračke misije Europske unije
i međunarodnih humanitarnih organizacija.

Uprava u okviru svoga djelokruga rada surađuje s:

– Međunarodnim odborom Crvenoga križa (ICRC)

– Međunarodnom komisijom za nestale osobe (ICMP)

– Promatračkom misijom Europske unije (ECMM)

– Organizacijom za europsku sigurnost i suradnju
(OSCE)

– Komisijom Ujedinjenih naroda za ljudska prava

– Međunarodnim kaznenim sudom u Haagu (ICTY)

– drugim međunarodnim i humanitarnim organizacijama
koje se bave pitanjem zatočenih i nestalih.

Uprava obavlja i druge poslove koji su joj stavljeni
u nadležnost posebnim zakonom ili drugim propisima.

Za
obavljanje poslova iz djelokruga Uprave za zatočene i nestale ustrojavaju se:

1.
Odjel za međuresornu suradnju i vođenje evidencija;

2.
Odjel za međunarodnu suradnju.

1.
Odjel za međuresornu suradnju i vođenje evidencija

Članak
65.

Odjel
za međuresornu suradnju i vođenje evidencija surađuje s drugim nadležnim
tijelima i organizacijama u cilju prikupljanja podataka o zatočenim i nestalim
osobama, te mjestima masovnih i pojedinačnih grobnica; organizira i koordinira
sudionike u procesu ekshumacija masovnih i pojedinačnih grobnica; organizira i
koordinira učesnike u procesu identifikacije ekshumiranih i preuzetih posmrtnih
ostataka; prikuplja dokumentaciju o svim provedenim ekshumacijama i
identifikacijama posmrtnih ostataka; priprema podatke i dokumentaciju iz
djelokruga rada Uprave za potrebe drugih ministarstava i nadležnih tijela;
obavlja određene poslove pogrebne skrbi za sve identificirane hrvatske
branitelje i civilne žrtve iz Domovinskoga rata; surađuje s udrugama koje
okupljaju obitelji zatočenih i nestalih; ostvaruje kontakte s obiteljima
zatočenih i nestalih, bivšim zatočenicima i svjedocima radi prikupljanja
dodatnih saznanja o zatočenim i nestalim osobama i mjestima pokopa; ostvaruje
kontakte s obiteljima zatočenih i nestalih u cilju preliminarne identifikacije;
vodi službene evidencije; izdaje uvjerenja o činjenicama o kojima Uprava vodi
službene evidencije; odgovara na upite i predstavke građana; organizira i
priprema sastanke međuresorskih radnih skupina kada obavljaju poslove iz
djelokruga Uprave.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
za međuresornu suradnju i vođenje evidencija u svom sastavu ima tri odsjeka:

1.
Odsjek za međuresornu koordinaciju procesa traženja zatočenih i nestalih,
ekshumacije, identifikacije i pokopa posmrtnih ostataka;

2.
Odsjek za vođenje evidencija;

3.
Odsjek za odnose s udrugama i članovima obitelji zato­čenih i nestalih.

Odsjek
za međuresornu koordinaciju procesa traženja zatočenih i nestalih, ekshumacije,
identifikacije i pokopa posmrtnih ostataka

Članak
66.

Odsjek
za međuresornu koordinaciju procesa traženja zato­čenih i nestalih, ekshumacije
i identifikacije posmrtnih ostataka surađuje s drugim nadležnim tijelima i
organizacijama u cilju prikupljanja podataka o zatočenim i nestalim osobama, te
mjestima masovnih i pojedinačnih grobnica; organizira i koordinira učesnike u
procesu ekshumacija masovnih i pojedinačnih grobnica; organizira i koordinira
učesnike u procesu identifikacija ekshumiranih i preuzetih posmrtnih ostataka;
prikuplja dokumentaciju o svim provedenim ekshumacijama i identifikacijama
posmrtnih ostataka; priprema podatke i dokumentaciju iz djelokruga rada Uprave
za potrebe drugih ministarstava i nadležnih tijela; obavlja određene poslove
pogrebne skrbi za sve identificirane hrvatske branitelje i civilne žrtve, a
osobito poslove organizacije prijevoza posmrtnih ostataka do mjesta pokopa
(odnosno do graničnoga prijelaza ako je pokop organiziran na području druge
države), te poslove naručivanja pogrebne opreme za sve identificirane žrtve
(hrvatske branitelje i civile).

Odsjek
za vođenje evidencija

Članak
67.

Odsjek
za vođenje evidencija obavlja stručne poslove koji se odnose na: prikupljanje,
obradu i vođenje cjelovite evidencije o osobama koje su bile zatočene u
neprijateljskim logorima tijekom Domovinskoga rata; prikupljanje, obradu i
vođenje evidencije o svim zatočenim i nestalim osobama; prikupljanje, obradu i
vođenje evidencije o svim ekshumiranim, identificiranim i neidentificiranim
posmrtnim ostacima; prikupljanje i obradu podataka o mjestima masovnih i
pojedinačnih grobnica; prikupljanje i analitičku obradu podataka o ekshumiranim
posmrtnim ostacima u cilju njihove identifikacije (preliminarne
identifikacije); pripremu podataka i izradu izvješća temeljem službenih
evidencija Uprave za potrebe drugih uprava u Ministarstvu (obilježavanje mjesta
masovnih grobnica), te drugih ministarstava i nadležnih tijela.

Odsjek
za odnose s udrugama i članovima obitelji zatočenih i nestalih

Članak
68.

Odsjek
za odnose s udrugama i članovima obitelji zatočenih i nestalih surađuje s
udrugama građana koje okupljaju obitelji zatočenih i nestalih; ostvaruje
kontakte s obiteljima zatočenih i nestalih, bivšim zatočenicima i svjedocima
radi prikupljanja dodatnih saznanja o zatočenim i nestalim osobama i mjestima
pokopa; ostvaruje kontakte s obiteljima zatočenih i nestalih u cilju
preliminarne identifikacije posmrtnih ostataka; ostvaruje kontakte s obiteljima
svih identificiranih osoba radi dogovora o pokopu pos­mrtnih ostataka; izdaje
uvjerenja o činjenicama o kojima Upra­va vodi službene evidencije; odgovara na
upite i predstavke građana.

2.
Odjel za međunarodnu suradnju

Članak
69.

Odjel
za međunarodnu suradnju obavlja poslove obrade podataka, organizacije i
pripreme razgovora s nadležnim tijelima drugih država; organizira preuzimanje
posmrtnih ostataka zatočenih, nestalih i smrtno stradalih osoba u svezi s
oružanim sukobima koji su pokopani na teritoriju drugih država; priprema i
organizira sastanke s međunarodnim organizacijama s kojima Uprava surađuje;
surađuje u provođenju zajedničkih projekata Uprave i međunarodnih organizacija.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

8.
UPRAVA ZA PRORAČUN I FINANCIJE

Članak
70.

Uprava
za proračun i financije obavlja stručne poslove koji se odnose na:
analitičko-planske, obračunske, računovodstveno-knji­govodstvene, kontrolne,
koordinacijske, normativno pravne, operativne i druge poslove vezane uz državni
proračun i financiranje Ministarstva.

U
okviru svog djelokruga Uprava izrađuje prijedlog financijskog plana
Ministarstva, plana nabave dugotrajne imovine i plana razvojnih programa,
izrađuje mjesečne i tromjesečne planove, godišnje financijsko izvješće i
periodična izvješća, kontrolira namjensko trošenje proračunskih sredstava u
okviru odobrenih proračunom, koordinira izvršenje proračunskih rashoda putem
državne riznice i obavlja poslove platnog prometa, obavlja poslove proračunskog
računovodstva i poslove vođenja pomoćnih analitičkih knjigovodstvenih
evidencija, obavlja isplate korisnicima prava temeljem evidencija Ministarstva
i drugih nadležnih službi, obračun i isplatu plaća i naknada, sudjeluje u
izradi nacrta prijedloga zakona i drugih propisa iz svog djelokruga rada, vodi
brigu o čuvanju knjigovodstvenih isprava i materijalno-financijske
dokumentacije i druge poslove koji su joj stavljeni u nadležnost posebnim
propisima.

Uprava
obavlja i druge poslove koji su joj stavljeni u nadležnost posebnim zakonom ili
drugim propisima.

Za
obavljanje poslova iz djelokruga Uprave za proračun i financije ustrojavaju se:

1.
Odjel za plan i analizu;

2.
Odjel za računovodstveno-knjigovodstvene poslove;

3.
Odjel za korisnička prava.

1.
Odjel za plan i analizu

 Članak
71.

Odjel
za plan i analizu priprema upute za pripremu i izradu proračuna proračunskih
korisnika u skladu sa smjernicama i projekcijom fiskalne politike, izrađuje
prijedlog zajedničkog financijskog plana za Ministarstvo, izrađuje nacrt
prijedloga plana državnog proračuna za razdjel, koordinira aktivnosti na
pripremi i izradi nacrta prijedloga proračuna svih proračunskih korisnika po
glavama unutar razdjela, izrađuje prijedlog zajedničkog plana radnih mjesta,
izrađuje prijedlog zajedničkog plana nabave dugotrajne imovine, izrađuje
prijedlog plana razvojnih programa, izrađuje mjesečne i tromjesečne financijske
planove proračunskih korisnika za sve glave i razdjel, priprema izmjene i
dopune pro­računa i zahtjeve za preraspodjelu sredstava proračuna, izrađuje
planove za potrebe Ministarstva, priprema i izrađuje bazu podataka o
opremljenosti ustanova u nadležnosti Ministarstva, planira predlaže i analizira
kapitalna ulaganja i investicije u ustanove u nadležnosti Ministarstva,
izrađuje potrebna izvješća i analize, na bazi analitičkih pokazatelja predlaže
korištenje i racionalizaciju sredstava, priprema podlogu za izradu mjesečnih i
godišnjih fi­nan­cijskih planova proračunskih korisnika, izrađuje upute o
izvršavanju financijskih planova proračunskih korisnika.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

2.
Odjel za računovodstveno-knjigovodstvene poslove

Članak
72.

Odjel
za računovodstveno-knjigovodstvene poslove obrađuje računovodstveno-financijsku
dokumentaciju, brine o zakonitoj pri­mjeni materijalno-financijskih propisa,
izrađuje mjesečna, tro­mjesečna, polugodišnja i godišnja financijska izvješća i
konsolidacijske bilance, brine o racionalnom i zakonitom korištenju sredstava,
obavlja računovodstvenu kontrolu prije isplate, vodi zakonom propisane
računovodstvene knjige i pomoćne evidencije, evidentira sve novčane transakcije
i poslovne događaje, vodi knjigovodstvo osnovnih sredstava i sitnog inventara,
blagajničko poslovanje, obav­lja obračun i isplatu plaća i naknada, prati
tekuću likvidnost i dospijeća plaćanja obveza, formalnu, računsku i suštinsku
kontrolu računa, evidentiranje u knjigu ulaznih računa, pisanje virmanskih
naloga, obrazaca, obračun dnevnica za službena putovanja u zemlji i inozemstvu,
isplatu troškova prijevoza na posao i s posla, isplatu za izvršene nabave i
usluge koje se ispla­ćuju u gotovini, sudjeluje u izradi analitičkog računskog
plana i financijskih izvještaja, vodi pomoćne knjige, priprema i obrađuje
potrebnu dokumentaciju za obračun bolovanja, isplatu jubilarnih nagrada, pomoć
u slučaju smrti i ostalih davanja sukladno kolektivnom ugovoru, obavlja
kontiranje i knjiženje svih primitaka i izdataka, vođenje knjige kapitalne
imovine, godišnji popis i obračun amortizacije, usklađivanje stanja sredstava i
njihovih izvora iskazanih u knjigovodstvu, praćenje knjigovodstvenih propisa,
praćenje obveza i potraživanja, praćenje i usklađivanje prihoda s Odjeljkom
riznice, praćenje realizacije prihoda i rashoda ustanova i usklađivanje istih s
ustanovama, usklađivanje glavne knjige s pomoćnim.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel
za računovodstveno- knjigovodstvene poslove u svom sastavu ima dva odsjeka:

1.
Odsjek za računovodstvo;

2.
Odsjek za knjigovodstvo.

Odsjek
za računovodstvo

Članak
73.

Odsjek
za računovodstvo prati tekuću likvidnost i dospijeća plaćanja obveza; obavlja
formalnu, računsku i suštinsku kontrolu računa; evidentiranje u knjigu ulaznih
računa; pisanje virmanskih naloga, obrazaca, obračun dnevnica za službena
putovanja u zemlji i inozemstvu; isplatu troškova prijevoza na posao i s posla;
isplatu za izvršene nabave i usluge koje se isplaćuju u gotovini; sudjeluje u
izradi analitičkog računskog plana i financijskih iz­vješ­taja; vodi pomoćne
knjige; obračun plaća za dužnosnike, službenike, namještenike i vježbenike te
pripremu i obradu potrebne dokumentacije za obračun bolovanja; isplatu
jubilarnih nagrada, pomoć u slučaju smrti i ostalih davanja sukladno kolektivnom
ugovoru.

Odsjek za računovodstveno u svom sastavu ima dva od­jeljka:

1. Odjeljak likvidature;

2. Odjeljak za obračuna plaća i blagajničko
poslovanje.

Odjeljak
likvidature

Članak
74.

Odjeljak
likvidature obavlja formalnu, računsku i suštinsku kontrolu ulaznih računa;
evidentiranje u knjigu ulaznih računa; kontiranje računa; unošenje kroz
aplikacije; ispis virmanskih naloga, obrazaca, rekapitulacija i sl.; pripremu
dokumentacije za plaćanje te praćenje dužničko-vjerovničkih odnosa; praćenje te­ku­će
likvidnosti, plaćanje obveza; praćenje propisa vezanih uz plaćanje; evidenciju
svih isplaćenih sredstava dnevno po na­mjenama; dostavljanje dokumentacije
knjigovodstvu; praćenje stanja nepodmirenih obveza (konsolidirano izvješće);
obavlja poslove praćenja dospijeća plaćanja obveza; priprema obrasce,
rekapitulacije i sl.; priprema dokumentacije za plaćanje te praćenje obveza
prema datumu dospijeća; vođenje evidencije svih ispla­ćenih sredstava dnevno po
namjenama; podizanje gotovine za službena putovanja u zemlji i inozemstvu;
dostavljanje izvještaja Odsjeku knjigovodstva na knjiženje.

Odjeljak
za obračun plaća i blagajničko poslovanje

Članak
75.

Odjeljak
za obračun plaća i blagajničko poslovanje obavlja kont­rolu blagajničkog
poslovanja; blagajničko poslovanje; ob­račun putnih naloga i kontrolu računa za
isplatu preko blagajne obračun i isplatu plaća; obračun naknada bolovanja koje
se refundiraju; obračun naknada zaposlenima sukladno kolektivnom ugovoru;
izdavanje potvrda vezanih za osobna primanja zaposlenika; obračun ugovora o
djelu i ugovora o autorskom djelu te izdavanje potvrda vezanih za navedene
obračune.

Odsjek
za knjigovodstvo

Članak
76.

Odsjek
za knjigovodstvo obavlja kontiranje i knjiženje svih prihoda i rashoda,
pravovremeno kontiranje i knjiženje prispjelih dokumenata; vođenje knjige
kapitalne imovine; usklađivanje sta­nja sredstava i njihovih izvora iskazanih u
knjigovodstvu; izra­đuje analitički računski plan; prati knjigovodstvene
propise, izrađuje mjesečna, tromjesečna, polugodišnja i godišnja izvješća,
uključujući i konsolidirana izvješća; prati obveze i potraživanja; prati i
usklađuje prihode s Odjeljkom riznice; prati realizaciju pri­hoda i rashoda
ustanova i usklađuje iste s ustanovama; usklađuje glavnu knjigu s pomoćnim;
vodi knjige kapitalne imovine, sitnog inventara i nabave; godišnji popis i
obračun amortizacije.

Odsjek
za knjigovodstvo u svom sastavu ima dva odjeljka:

1.
Odjeljak za knjigovodstvo;

2.
Odjeljak za riznicu.

Odjeljak
za knjigovodstvo

Članak
77.

Odjeljak
za knjigovodstvo obavlja knjiženje svih prispjelih dokumenta, kontiranje i
knjiženje svih prihoda i rashoda, vodi knjigu kapitalne imovine, izrađuje
analitički računski plan; prati knjigovodstvene propise, izrađuje mjesečna,
tromjesečna, polu­godišnja i godišnja izvješća, uključujući i konsolidirana
izvješća; prati obveze i potraživanja; prati i usklađuje prihode s Odjeljkom
riznice; prati realizaciju prihoda i rashoda ustanova i usklađuje is­te s
ustanovama; usklađuje glavnu knjigu s pomoćnim; vodi knjige kapitalne imovine,
sitnog inventara i nabave; godišnji popis i obračun amortizacije.

Odjeljak
za riznicu

Članak
78.

Odjeljak
za riznicu obavlja poslove područne riznice, radi na izvršavanju rashoda i
izdataka državnog proračuna i drugih namjenskih prihoda i primitaka, te njihovih
rashoda i izdataka, obavlja poslove unosa rezervacije sredstava i ispostavlja
zahtjeve za plaćanje sa jedinstvenog računa riznice, brine se o pravodobnoj
naplati prihoda u skladu s odgovarajućim zakonima i propisima i izvršavanju
svih rashoda u skladu s namjenama i izvorima, prati obveze po dodijeljenim
financijskim sredstvima u skladu s planom nabave i financijskim planovima,
izrađuje dinamički plan izvršavanja po svim izvorima, izvršava financijske
planove, prati i predlaže unaprjeđivanje poslovnih procesa izvršavanja i
poslovanja područne riznice, izrađuje izvješća o izvršavanju financijskih
planova i obavlja usklađivanje s Odjelom za računo­vod­stveno-knjigovodstvene
poslove, priprema podlogu za izradu mjesečnih i godišnjih financijskih planova
proračunskih korisnika Odjelu za plan i analizu, izrađuje upute o izvršavanju
financijskih planova proračunskih korisnika, brine o racionalnom i zakonitom
korištenju sredstava, izvršava i prati kapitalne izdatke po programima i
projektima.

3.
Odjel za korisnička prava

Članak
79.

Odjel
za korisnička prava izrađuje nacrte svih odluka i podzakonskih akata vezanih za
trajna prava; prati trošenje proračun­skih sredstava za isplatu svih prava
hrvatskih ratnih vojnih invalida, hrvatskih mirnodopskih vojnih invalida, pirotehničara,
hrvatskih branitelja, osoba za pružanje njege i pomoći i liječničkih
povjerenstava; nadzire provođenje Zakona o pravima hrvatskih branitelja iz
Domovinskoga rata i članova njihovih obitelji; obrađuje dokumentaciju o
korisnicima prava po kategorijama prava; vodi analitičku evidenciju po
korisniku prava; utvrđuje mjesečne obveze za izradu zahtjeva za doznaku
sredstava za isplate korisnicima; izrađuje dokumentaciju za isplatu mjesečnih
korisničkih prava: izrađuje analize i statistička izvješća o realizaciji prava
korisnika; kontrolira vjerodostojnost dokumentacije i zakonitost za isplatu
prava, predlaže unaprjeđenje programske podrške za kvalitetno i promptno
praćenje svih obveza i isplata korisničkih prava po korisniku i po osnovama
prava; izrađuje kumulativnu evidenciju obračuna korisničkih prava na osnovu
analitičke evidencije; izrađuje kumulativnu evidenciju izvršenih isplata po
svakom obračunu; vrši kompletan obračun naknada plaće za osobe za pružanje
njege i pomoći; vrši obračun za liječnička povjerenstva; izrađuje polugodišnja
i godišnja izvješća o realizaciji prava korisnika; utvrđuje iznose za školske
udžbenike; sačinjava ugovore i odluke za ortopedska pomagala, ugovore za
automobile, vrši refundacije poreza na dodanu vrijednost te obavlja korespondenciju
s Hrvatskom poštanskom ban­kom, korisnicima prvostupanjskim tijelima te
utvrđuje osnovanost iznosa po tužbama korisnika.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel korisničkih prava u svom sastavu ima dva
odsjeka:

1. Odsjek za obračun i isplatu invalidnina i
mirovina;

2.
Odsjek za obračun naknade plaće i ugovornih obveza.

Odsjek
za obračun i isplatu invalidnina i mirovina

Članak 80.

Odsjek za obračun i isplatu invalidnina i mirovina
obavlja obračun i izrađuje potrebne obrasce za obračun, izrađuje temeljnice za
knjiženje, utvrđuje mjesečne zahtjeve za izradu zahtjeva za doznaku sredstava,
izrađuje naloge za doznake u inozemstvo, vodi analitičke evidencije obveza po
korisniku, obavlja prepisku u vezi povrata sredstava vodi evidencije o
stjecanju i prestanku prava, kontrolira pravovaljanost.

Odsjek
za obračun naknade plaće i ugovornih obveza

Članak
81.

Odsjek
za obračun naknade plaće i ugovornih obveza obavlja obračun i potrebne obrasce
za naknade plaća njegovatelja uz obračun, izrađuje temeljnice, utvrđuje
mjesečne zahtjeve za doznaku sredstava, vodi analitičke evidencije o stjecanju
i prestanku prava, kontrolira pravovaljanost unosa podataka po rješenjima, vrši
obračun po ugovorima o djelu za liječnička povjerenstva i sačinjava potrebne
obrasce.

IV.
UPRAVLJANJE UNUTARNJIM USTROJSTVENIM JEDINICAMA MINISTARSTVA

Članak
82.

Ministar
predstavlja Ministarstvo i upravlja njegovim radom.

Državni tajnik, kojega odredi ministar, zamjenjuje ministra
u slučaju njegove spriječenosti, te obavlja i sve druge poslove koje mu povjeri
ministar.

Radom Tajništva Ministarstva upravlja tajnik
Ministarstva.

Radom upravnih organizacija u sastavu Ministarstva
uprav­ljaju pomoćnici ministra.

Članak 83.

Na čelu Kabineta ministra je tajnik Kabineta.

Na čelu odjela Ministarstva su načelnici a na čelu
odsjeka i odjeljaka voditelji.

Članak
84.

Kao
stručno i savjetodavno tijelo, ministar osniva stručni kolegij.

Stalni članovi Stručnog kolegija su: državni tajnici,
tajnik Ministarstva i pomoćnici ministra.

Ostali službenici Ministarstva pozivaju se na
sjednice Struč­nog kolegija po potrebi.

Članak 85.

Ministar propisuje vrijeme uredovnih dana za rad sa
strankama što će se pobliže urediti Pravilnikom u unutarnjem redu Ministarstva.

Članak 86.

Za raspravljanje o pojedinim pitanjima iz djelokruga
Ministarstva, a osobito za utvrđivanje nacrta propisa, davanja miš­ljenja i
prijedloga u osobito značajnim stvarima, ministar može osnovati stručne
savjete, povjerenstva i radne skupine.

Odlukom o osnivanju stručnog savjeta, povjerenstva
odnos­no radne skupine utvrdit će se njegov sastav, djelokrug i način rada.

V.
SLUŽBENICI I NAMJEŠTENICI MINISTARSTVA

Članak
87.

Poslove
i zadaće iz djelokruga Ministarstva, ovisno o vrsti, složenosti, stručnoj
spremi i drugim uvjetima, obavljaju službenici raspoređeni na radna mjesta
službenika, te namještenici raspoređeni na radna mjesta namještenika.

Okvirni
broj državnih službenika i namještenika potrebnih za obavljanje poslova iz
djelokruga Ministarstva prikazan je, za svaku pojedinu ustrojstvenu jedinicu, u
tablici koja je sastavni dio ove Uredbe i ne objavljuje se u »Narodnim
novinama«.

VI.
SURADNJA S DRUGIM MINISTARSTVIMA I TIJELIMA DRŽAVNE UPRAVE

Članak
88.

Ministarstvo
surađuje s drugim ministarstvima i tijelima dr­žavne uprave i pravnim osobama
koje imaju javne ovlasti u vezi s ostvarivanjem stručnih i upravnih poslova iz
djelokruga Ministarstva.

Ministarstvo
potiče i promiče rad udruga koje se bave pitanjima iz njegovog djelokruga.

Ministarstvo
surađuje i sa stručnim, znanstvenim i drugim ustanovama i institucijama radi
rješavanja pojedinih stručnih i upravnih pitanja iz djelokruga Ministarstva.

VII.
PRIJELAZNE I ZAVRŠNE ODREDBE

Članak
89.

Pravilnikom
o unutarnjem redu Ministarstva utvrdit će se broj potrebnih državnih službenika
i namještenika s naznakom njihovih temeljnih poslova i zadaća, stručnih uvjeta
potrebnih za njihovo obavljanje, njihove ovlasti i odgovornosti, te druga
pitanja važna za rad ministarstva koja nisu uređena ovom Uredbom.

Ministar
će, u roku od 30 dana od dana stupanja na snagu ove Uredbe, donijeti Pravilnik
o unutarnjem redu Ministarstva, uz prethodnu suglasnost državnog tijela
nadležnog za poslove opće uprave.

Članak
90.

Upravni
i stručni poslovi utvrđeni ovom Uredbom koji se odnose na posebnu zaštitu
obitelji u kojima su narušeni međusobni odnosi, posebice među bračnim
drugovima, zaštitu djece čiji roditelji žive odvo­jeno, zaštitu djece o kojima
se roditelji valjano ne brinu, posvojenje, zašti­tu djece i mlađih punoljetnika
s poremećajima u ponašanju, te djece i odraslih osoba pod skrbništvom, kao i
praćenje izvršenja obveza, te postupanje po preuzetim među­narodnim
konvencijama o zaštiti interesa i prava djece, počet će se obavljati u
Ministarstvu s danom 1. listopada 2004. godine.

Članak
91.

Danom
stupanja na snagu ove Uredbe prestaje važiti Uredba o unutarnjem ustrojstvu
Ministarstva hrvatskih branitelja iz Domovinskoga rata (»Narodne novine«, broj
70/2001) i Uredba o unutarnjem ustrojstvu Državnog zavoda za zaštitu obitelji,
materinstva i mladeži (»Narodne novine«, broj 70/2001).

Članak
92.

Ova
Uredba stupa na snagu danom objave u »Narodnim novinama«.

Klasa:  023-03/04-01/26
Urbroj:  5030108-04-1
Zagreb, 17. ožujka 2004.

Predsjednik
**dr. sc.** **Ivo Sanader**, v. r.

Uredba, NN 38/2004-939